Ο Γιάννης Ζουμπουλάκης γράφει για όλες οι ταινίες – κλειδιά για το σκάνδαλο Watergate, μετά αλλά και πριν το ξέσπασμά του.\nΟι Ρέντφορντ και Ντάστιν Χόφμαν υποδύθηκαν τους δημοσιογράφους Μπομπ Γούντγουορντ και Καρλ Μπέρνσταϊν στο «Ολοι οι άνθρωποι του Προέδρου»\n06:34 - 20/06/2022\nΤελευταία ενημέρωση: 06:34 - 20/06/2022\n«Η δουλειά μας δεν είναι να είμαστε αγαπητοί. Η δουλειά μας είναι να λέμε την αλήθεια». Οι φράσεις αποδίδονται στον θρυλικό Αμερικανό δημοσιογράφο Μπεν Μπράντλι και ακούγονται από τον ίδιο στο εξαιρετικό ντοκιμαντέρ «The Newspaperman: The Life and Times of Ben Bradlee» που παρουσιάστηκε το 2017, τρία χρόνια μετά τον θάνατό του σε ηλικία 93 ετών.\nΚαι είναι, βέβαια, οι φράσεις που κάθε δημοσιογράφος ο οποίος σέβεται τον εαυτό του, οφείλει να ακολουθεί με ευλαβική πίστη. Σε αυτό το παράξενο επάγγελμα, που την εποχή της έντυπης δημοσιογραφίας δοξάστηκε τόσο πολύ αλλά στα χρόνια του διαδικτύου εκφυλίστηκε ίσως όσο κανένα άλλο, όλα για την σωστή λειτουργία του ξεκινούν από τις δύο αυτές φράσεις. Και σε αυτές τελειώνουν.\nΟ Μπεν Μπράντλι ήταν ένας από τους δημοσιογράφους που γεύτηκαν μεγάλες δόξες στην καριέρα τους. Η μεγαλύτερη; Πριν από μισό αιώνα, ήταν εκείνος που διηύθυνε την The Washington Post όταν μέσω αυτής της εφημερίδας έγινε για πρώτη φορά γνωστό το σκάνδαλο Watergate. Ηταν εκείνος που έχοντας αντιληφθεί ότι «κάτι σάπιο υπάρχει στο βασίλειο της Δανιμαρκίας» στήριξε τους ρεπόρτερ Μπομπ Γούντγουορντ και Καρλ Μπέρνσταιν στην έρευνά τους - και είχε δίκιο.\nΟι έρευνες των δύο δημοσιογράφων οδήγησαν τελικά στην παραίτηση του τότε Προέδρου των ΗΠΑ Ρίτσαρντ Νίξον και το σκάνδαλο Watergate ως δημοσιογραφικό θέμα, απέκτησε θρυλικές διαστάσεις παραμένοντας ακόμα και σήμερα κορωνίδα των αποκαλυπτικών ρεπορτάζ που μπορούν να αλλάξουν τον ρου της Ιστορίας.\nΑκόμα και ως κινηματογραφικός ήρωας σε δύο δημοφιλέστατες αμερικανικές ταινίες, το «Ολοι οι άνθρωποι του Προέδρου» (All the President’s Men, 1976) του Αλαν Τζ. Πάκουλα και το «The Post: Απαγορευμένα μυστικά» (The Post, 2017) του Στίβεν Σπίλμεπργκ, ο Μπεν Μπράντλι έχει τεράστιο ενδιαφέρον.\nΧωρίς να αμφισβητεί κανείς την χημεία των Ρόμπερτ Ρέντφορντ και Ντάστιν Χόφμαν που υποδύθηκαν τους Μπομπ Γκούντγουορντ και Καρλ Μπέρνσταϊν αντιστοίχως στο «Ολοι οι άνθρωποι του Προέδρου», δεν μπορείς παρά να παραδεχτείς ότι όποτε ο Τζέισον Ρόμπαρντς που παίζει τον Μπράντλι στην ίδια ταινία εμφανίζεται στην σκηνή, η αδρεναλίνη ανεβαίνει και μαζί της το κύρος της ταινίας.\n(Φωτ.: Οι Ρέντφορντ και Ντάστιν Χόφμαν υποδύθηκαν τους δημοσιογράφους Μπομπ Γούντγουορντ και Καρλ Μπέρνσταϊν στο «Ολοι οι άνθρωποι του Προέδρου»)\nΟ Ρόμπαρντς που βραβεύθηκε με το Οσκαρ Β ρόλου για αυτή την ερμηνεία του, είναι τέλειος στον ρόλο του παραδοσιακού διευθυντή εφημερίδας, του σκληρού αλλά δίκαιου δημοσιογράφου που αποπνέει τον αέρα της εξουσίας χωρίς να κάνει τίποτα παραπάνω από το να περπατά με την καπαρντίνα στον ώμο ή να κάθεται απλώνοντας προκλητικά τα πόδια του πάνω στα γραφεία των συντακτών του. Του ανθρώπου που διαβάζοντας το ρεπορτάζ μπορεί να μυριστεί αμέσως τι λείπει, το αν η εφημερίδα θα εκτεθεί δημοσιεύοντάς το και το αν το κείμενο χρειάζεται να ξαναγραφτεί με ακόμα πιο τεκμηριωμένα, ακλόνητα στοιχεία.\n(φωτ.: Ο εκπληκτικός Τζέισον Ρόμπαρντς (με τα πόδια στο γραφείο) ως Μπεν Μπράντλι, διευθυντή της Wahington Post στο «Ολοι οι άνθρωποι του Προέδρου»)\nΟλο το όραμα του Ρέντφορντ\nΠαρ’ όλ’ αυτά, δεν ήταν ο Μπεν Μπράντλι ο σταρ του σκανδάλου Watergate αλλά τα λαγωνικά του, οι δύο ρεπόρτερ του, που μετά τα ρεπορτάζ τους κατέγραψαν την όλη υπόθεση στο μπεστ σέλερ τους «Ολοι οι άνθρωποι του Προέδρου». Και όσο κι αν εκτιμά κανείς τον Ρόμπαρντς στην ταινία του Πάκουλα, ο Ρέντφορντ και ο Χόφμαν είναι οι ηθοποιοί που «κουβαλούν» την ταινία στις πλάτες τους οι καλλιτέχνες που έχουν συνδέσει το όνομά τους με την επιτυχία της. Ο Ρέντφορντ εξάλλου ήταν ο άνθρωπος – κλειδί πίσω από την δημιουργία της ταινίας.\nΑνέκαθεν φιλελεύθερος και βαθιά πολιτικοποιημένος (κάτι που θα έδειχνε αργότερα και ως σκηνοθέτης), ο Ρέντφορντ είχε γοητευτεί από την ιστορία των δύο νέων δημοσιογράφων προτού καν γραφεί το βιβλίο τους. Ήταν εκείνος που διαβάζοντας το χειρόγραφο κατάφερε να πείσει την Warner Bros να αγοράσει τα δικαιώματά του προς 450.000 δολάρια, φλερτάροντας με την ιδέα του να υποδυθεί τον Γούντγουορντ.\n(φωτ.: Ο Ρόμπερτ Ρέντφορντ στον ρόλο του Μπομπ Γούντγουορντ στο «Ολοι οι άνθρωποι του Προέδρου»)\nΑπό την πλευρά του, ο Ντάστιν Χόφμαν, επίσης φιλελεύθερος καλλιτέχνης, έμαθε για την ύπαρξη του βιβλίου από τον αδελφό του. Ενώ γνώριζε για τις κινήσεις του Ρέντφορντ που αναζητούσε ηθοποιό για τον ρόλο του Μπέρνσταϊν, έμεινε αμέτοχος. Για έναν χρόνο οι εφημερίδες έγραφαν πως ο Χόφμαν ήταν υποψήφιος για τον ρόλο, δίπλα σε πολλούς άλλους, όπως ο Αλ Πατσίνο και ο Ρίτσαρντ Ντρέιφους.\nΕίχε επίσης γραφεί ότι κάποια στιγμή ο Ρέντφορντ μπήκε χωρίς να έχει προσκληθεί στο θέατρο όπου ο Χόφμαν πραγματοποιούσε τις πρόβες ενός έργου. «Γιατί άργησες τόσο;», ήταν η απλή ερώτηση που έκανε στον Ρέντφορντ, οπότε η συνεργασία τους άρχισε.\n«Η σταρ της ταινίας είναι η δουλειά» ήταν εκείνο που οι δύο ηθοποιοί άκουσαν ως συμβουλή από τον Πάκουλα και την βασική δουλειά την έκαναν εκείνοι. Ο σκηνοθέτης επέμενε σε ένα κυρίως θέμα: οι δύο ηθοποιοί έπρεπε να αποκτήσουν τον «αέρα» του ρεπόρτερ. «Αν δεν ήξεραν πως να κάνουν τη δουλειά – να γίνουν δηλαδή πραγματικοί ρεπόρτερ – η αδεξιότητά τους θα χαλάρωνε την δράση και το αποτέλεσμα θα ήταν να χαλάσει η ταινία».\nΠριν ακόμα ξεκινήσουν τα γυρίσματα, ο Ρέντφορντ και ο Χόφμαν χρειάστηκε να περάσουν εβδομάδες ολόκληρες στα γραφεία της εφημερίδας The Washington Post μαθαίνοντας την τέχνη του ρεπόρτερ δίπλα σε πραγματικούς δημοσιογράφους. Μάλιστα, σε σχετικό ρεπορτάζ της εποχής ο Χόφμαν είχε παραδεχθεί ότι η εικόνα που είδε στα γραφεία διέφερε πολύ από εκείνη που ως τότε ήξερε από τον κινηματογράφο. «Νόμιζα ότι θα έβλεπα να χαλάει ο κόσμος αλλά αντί γι’ αυτό ένοιωσα ότι βρισκόμουν σε μια τράπεζα».\nΔιόλου τυχαία, στην εποχή της η ταινία έγινε talk of the town, τεράστια επιτυχία όχι μόνο στην Αμερική αλλά παντού. Αναμενόμενα προτάθηκε για πολλά Οσκαρ (οκτώ) κερδίζοντας τέσσερα – εκτός του Β’ ανδρικού για τον Ρόμπαρντς, ο Γουίλιαμ Γκόλντμαν κέρδισε το βραβείο για την διασκευή σε σενάριο του ομότιτλου βιβλίου των δύο δημοσιογράφων, ενώ στην ταινία δόθηκε επίσης το Οσκαρ σκηνικών και το Οσκαρ ήχου (περιέργως δεν ήταν καν υποψήφιοι οι Ρέντφορντ – Χόφμαν για τις ερμηνείες τους). Παραμένει μια από τις καλύτερες κινηματογραφικές ταινίες που απεικονίζουν με ακρίβεια την παθιασμένη μεν αλλά καθ’ όλα σωστή λειτουργία του δημοσιογράφου – ρεπόρτερ.\nΑκόμα και η δύσκολη εκδότρια της Washington Post Κάθριν - Κέι - Γκρέιαμ, η οποία δεν ήθελε καν να ακουστεί το όνομά της στην ταινία (μισούσε το γεγονός ότι το συνεργείο του Πάκουλα εμπόδιζε την λειτουργεία της εφημερίδας), φάνηκε να αλλάζει γνώμη για αυτήν όταν ο Ρέντφορντ διοργάνωσε μια ιδιωτική προβολή για να την παρακολουθήσει.\n«Πιστεύω πως κατάφεραν να εικονίσουν εκπληκτικά τι σημαίνει σκληρό ρεπορτάζ» θα έλεγε στην εποχή της ταινίας η Γκρέιαμ, υποστηρίζοντας μάλιστα ότι μια τέτοια ταινία θα μπορούσε να βελτιώσει κάπως την κακή εντύπωση που ο περισσότερος κόσμος είχε για τους δημοσιογράφους. «Σε κάνει να καταλάβεις ότι η δουλειά αυτή έχει πολύ περισσότερο χαμαλίκι και κόπο, παρά βροντερά κτυπήματα του τηλεφώνου και φωνές.»\n«Βαθύ Λαρύγγι» ήταν το παρατσούκλι που είχε δώσει ο Μπομπ Γούντγουορντ στον άνθρωπο που τον βοήθησε περισσότερο από κάθε άλλον στις αποκαλύψεις παρασκηνίου του σκανδάλου Watergate. Στην ταινία του Πάκουλα, όπου τον υποδύεται ο Χαλ Χόλμπρουκ, το όνομά του δεν αποκαλύπτεται διότι δεν ήταν ακόμα γνωστό. Πολλά χρόνια αργότερα όμως έγινε γνωστό ότι το Βαθύ Λαρύγγι ήταν ο υψηλόβαθμος πράκτορας του FBI Μαρκ Φελτ, με τον οποίο ασχολήθηκε το πολιτικό θρίλερ του Πίτερ Λάντσμαν «Ο άντρας που έριξε τον Λευκό Οίκο» (Mark Felt: The man who brought down the White House, 2017).\nΣτους λόγους για τους οποίους ο Φελτ αποφάσισε να κάνει αυτό το κρίσιμο βήμα στη ζωή του βρίσκεται εξάλλου το ενδιαφέρον της ταινίας. Οι λόγοι έχουν σχέση με την προσωπική του υπερηφάνεια, την οικογένειά του (η Νταϊάν Λέιν στον σύντομο αλλά ουσιαστικό ρόλο της συζύγου του), την τυφλή αφοσίωσή του στο σώμα αλλά και την απογοήτευσή του από αυτό.\n(φωτ.: Ο Λίαμ Νίσον υποδύθηκε τον Μαρκ Φροστ, πληροφοριοδότη του Μπομπ Γούντγουορντ γνωστό με το ψευδώνυμο Βαθύ Λαρύγγι στην ταινία «Ο άντρας που έριξε τον Λευκό Οίκο»)\nΜετά τον θάνατο του θρυλικού διευθυντή του FBI Τζ. Εντγκαρ Χούβερ, του οποίου ο Φελτ υπήρξε δεξί χέρι, η υπηρεσία δεν τον δικαίωσε με μια προαγωγή. Αντιθέτως, ο Φελτ φορτώθηκε έναν διευθυντή που εξυπηρετούσε την κυβέρνηση Νίξον και ήθελε να κουκουλώσει την υπόθεση Watergate που αποδείκνυε τη διαφθορά της κυβέρνησης. Εν τέλει, η προδοσία του ήταν μια πράξη ανάμεσα στην εκδίκηση και τον πατριωτισμού.\nΠολεμώντας την λογοκρισία\nΠάντα το 2017, δηλαδή κάτι παραπάνω από 40 χρόνια μετά τους κινηματογραφικούς «Ανθρώπους του Προέδρου», η δράση του Μπεν Μπράντλι θα επανερχόταν στον κινηματογράφο μυθοπλασίας μέσω της ταινίας «The Post: Απαγορευμένα μυστικά», το όχημα που χρησιμοποίησε ο Στίβεν Σπίλμπεργκ για να αναδείξει τον ρόλο των ΜΜΕ να προβάλλουν ειδήσεις που ισχυροί άνθρωποι δεν θέλουν να βλέπουν δημοσιευμένες.\nΘέμα της ταινίας είναι η υπόθεση των «Αρχείων του Πενταγώνου». Λίγα χρόνια πριν από το σκάνδαλο Watergate η Washington Post είχε συμβάλλει στην διεθνή γνωστοποίηση ενός καυτού ντοκουμέντου από τα άδυτα του Πενταγώνου: τίτλος του, «Η ιστορία της λήψης αποφάσεων των ΗΠΑ για το Βιετνάμ, 1945- 1966» (History of U.S. Decision-making in Vietnam, 1945-66). Ηταν μια άκρως απόρρητη αναφορά 7.000 σελίδων που συντάχθηκε ύστερα από εντολή του τότε Υπουργού Αμύνης των ΗΠΑ Ρόμπερτ Μακ Ναμάρα και κάλυπτε πλήρως όλα τα σκοτεινά κυβερνητικά μυστικά γύρω από την σχέση των Ηνωμένων Πολιτειών με το Βιετνάμ.\n[φωτ.: Χάιλαιτ της ταινίας «The Post: Απαγορευμένα μυστικά» είναι οι συνατήσεις του Μπεν Μπράντλι (Τομ Χανκς) με την εκδότρια της εφημερίδας που διευθύνει, Κάθριν Γκρέιαμ (Μέριλ Στριπ)]\nΒέβαια, ο πρώτος που κατάφερε να βρει πρόσβαση στην αναφορά, τον Μάρτιο του 1971, την εποχή που ο πόλεμος στο Βιεντάμ μαινόταν, ήταν ο δημοσιογράφος των New York Times Νιλ Σιχάν. Η Αμερική είχε μπροστά της τέσσερα ακόμα χρόνια μέχρι να απεμπλακεί πλήρως από έναν πόλεμο που τελικά κόστισε την ζωή σε 58.220 Αμερικανούς στρατιώτες. Όμως η αποκάλυψη των New York Times έφερε στο προσκήνιο ένα ακόμη μεγαλύτερο ζήτημα · εκείνο της λογοκρισίας.\nΑυτό έγινε όταν κατόπιν εντολής της κυβέρνησης Νίξον, το Ομοσπονδιακό Δικαστήριο αποφάσισε την απαγόρευση περαιτέρω δημοσιευμάτων από τους Times, με την αιτιολογία ότι διακυβευόταν η Εθνική Ασφάλεια. Ενα από τα Μέσα που πήρε την σκυτάλη ήταν η Washington Post που στην ουσία, είχε χάσει την είδηση. Και τότε ήταν που ξέσπασε ο αληθινός πόλεμος ανάμεσα στην Αμερικανική Κυβέρνηση και τα ΜΜΕ.\nΓιατί τα Αρχεία του Πενταγώνου αποδείκνυαν ότι η απάτη ξεκινούσε από την κυβέρνηση Χάρι Τρούμαν και αφού έκανε στάσεις στις κυβερνήσεις Ντουάιτ Αϊζενχάουερ και Τζον Κένεντι, κατέληγε στην προεδρία Λίντον Τζόνσον. Όταν ο Ρίτσαρντ Νίξον είχε γίνει Πρόεδρος των Ηνωμένων Πολιτειών η εμπλοκή των Ηνωμένων Πολιτειών στον πόλεμο του Βιετνάμ ήταν πλέον στην ατζέντα της καθημερινότητας.\nΠολύτιμο βοήθημα στην διαμόρφωση του σεναρίου της ταινίας του Σπίλμπεργκ ήταν τα απομνημονεύματα του Μπράντλι που στο «The Post» υποδύεται ο Τομ Χανκς. Μάλιστα, σύμφωνα με τον σεναριογράφο Τζος Σίνγκερ που συνυπογράφει το σενάριο με την Λιζ Χάνα, στην υπόθεση των Αρχείων του Πενταγώνου βρίσκονται ουσιαστικά οι ρίζες του πολύ πιο γνωστού αποκαλυπτικού ρεπορτάζ για το Σκάνδαλο Watergate που είχε ως αποτέλεσμα την παραίτηση του Ρίτσαρντ Νίξον. «Η υπόθεση των Αρχείων του Πενταγώνου άλλαξε τον τρόπο λειτουργίας της εφημερίδας» είπε χαρακτηριστικά ο Σίνγκερ. «Όλα τα ενδεχόμενα ήταν πλέον ανοιχτά».\nΜια ακόμη επιτυχία αυτής της ταινίας είναι ότι ο χαρακτήρας της «δύσκολης» εκδότριας Κάθριν Γκρέιαμ, αυτή την φορά κάνει την εμφάνισή του αφήνοντας ισχυρό αποτύπωμα. Η ιστορία της ταινίας «The Post: Απαγορευμένα μυστικά» είχε κινήσει το ενδιαφέρον της Μέριλ Στριπ και την οδήγησε στο να δεσμευτεί προκειμένου να υποδυθεί, στα 68 της, την Γκρέιαμ. Η Στριπ δεν γνώριζε πολλά για την ηρωίδα που τελικά θα υποδυόταν, όμως της άρεσε που το σενάριο φάνηκε να «συλλαμβάνει» το κλίμα της εποχής με μια ιστορία που πρώτον δεν είχε ειπωθεί στον κινηματογράφο και δεύτερον προβάλλοντας κάθε τι που πρέπει να θεωρείται σωστό στο δημοσιογραφικό επάγγελμα.\n(φωτ. Η Μέριλ Στριπ στον ρόλο της Κάθριν - Κέι - Γκρέιαμ εκδότριας της Wahington Post στην ταινία «The Post: Απαγορευμένα μυστικά»)\nΚαι πράγματι, το «The Post» προβάλλει τον κώδικα δεοντολογίας που πρέπει να τηρείται αλλά και το κουράγιο που χρειάζεται όχι μόνον για το κυνήγι της «πιασάρικης» είδησης αλλά και για την δημοσίευση της σημαντικής είδησης την οποία παράγοντες της εξουσίας δεν θέλουν να δουν δημοσιευμένη. Και δεν λέει όχι στον ανταγωνισμό · είναι χαρακτηριστική εξάλλου η εισαγωγή της ταινίας με τον Μπράντλι του Χανκς να σκυλιάζει που «οι δικοί του» δεν είχαν την είδηση «των άλλων».\nΌμως η Washington Post ποτέ δεν υποστήριξε ότι η υπόθεση των Αρχείων του Πενταγώνου υπήρξε δικό της λαβράκι. Φρόντισε να είναι ξεκάθαρη στο ότι η υπόθεση αυτή άνοιξε από τους New York Times.\nΟ θρύλος της δημοσιογραφίας Χερς μιλά για όλα στην Frankfurter Rundshau\nΝέα ανακάλυψη στο Ναυάγιο των Αντικυθήρων για τον «Ηρακλή των Αντικυθήρων» (φωτογραφίες) «Το Τελευταίο Ραντεβού»: Παρουσιάζεται το νέο βιβλίο του Αριστοτέλη Σαρρηκώστα


Το blog του V@ssili: Εκδήλωση για τον Παπαδιαμάντη\nΕκδήλωση για το μεγάλο Έλληνα συγγραφέα Αλέξανδρο Παπαδιαμάντη, έλαβε χώρα χτες το απόγευμα στην γραφική παραλία "Παναγίτσα", στον Κάραβο Αλιβερίου. Φέτος είναι 100 χρόνια από το θάνατο του Παπαδιαμάντη, και με αφορμή αυτό "Οι Πολιτιστικοί Δεσμοί" οργάνωσαν την εκδήλωση. "Οι Πολιτιστικοί Δεσμοί" είναι ένας νεοσύστατος πολιτιστικός φορέας, με χώρο δράσης το νέο δήμο Κύμης-Αλιβερίου. Στην εκδήλωση απαγγέλθηκαν αποσπάσματα από έργα του Παπαδιαμάντη. Γνωστοί αφηγητές ήταν οι Αλιβεριώτες ηθοποιοί Χάρης Σώζος και Μπαμπούνης. Η αφήγηση γινόταν με τρόπο πολύ παραστατικό και σαν αποτέλεσμα ο ακροατής μεταφερόταν νοερά στην εποχή του συγγραφέα και στη σκέψη του. Πριν ξεκινήσουν οι απαγγελίες τραγουδήθηκε ο εκκλησιαστικός ύμνος που τραγουδούσε ο Παπαδιαμάντης πριν πεθάνει. Ακολούθησε ένα κείμενο που περιέγραφε το ταξίδι του Παπαδιαμάντη από το λιμάνι του Πειραιά στο νησί του, τη Σκιάθο, μέσω Ευβοϊκού. Κατά τη διάρκεια του ταξιδιού του πέρασε και διανυκτέρευσε στο Αλιβέρι. Ήταν κοντά το Πάσχα και ο Αθηναίος εκδότης του, τού έδωσε άδεια να πάει στους δικούς του να γιορτάσει τις Άγιες Μέρες και να ξεκουραστεί. Πρέπει να αναφερθεί ότι διαβάστηκε ένα κείμενο του συγγραφέα, σχετικά με την οικονομική κατάσταση της χώρας το 1896. Η κατάσταση τότε έμοιαζε πολύ με τώρα και δυστυχώς κανένας δεν διορθώνεται από τα λάθη του παρελθόντος. Τέλος, για να τονιστεί πόσο συνδεδεμένος ήταν ο Παπαδιαμάντης με τη λαϊκή παράδοση, με τη συνοδεία μουσικών οργάνων τραγουδήθηκε ένα παραδοσιακό τραγούδι. Ήταν μια εκδήλωση που άξιζε. Η τοποθεσία που έγινε ήταν πολύ γραφική, η μικρή σκηνή είχε στηθεί κάτω από τα αλμυρίκια της παραλίας, και μόλις έπεσε το σκοτάδι προβολείς φώτιζαν τη σκηνή, τη θάλασσα και τους βράχους γύρω από την παραλία. Ένας άλλος λόγος που άξιζε ήταν ότι δεν επρόκειτο για μια καθαρά φιλολογική εκδήλωση με βαρύ λεξιλόγιο και αναλύσεις, αλλά για μια εκδήλωση που ο καθένας μπορούσε να καταλάβει το πνεύμα του Παπαδιαμάντη και να αποκομίσει κάτι από αυτό. Με το πέρας της εκδήλωσης, ο κόσμος αντάμειψε τους διοργανωτές με ένα θερμό χειροκρότημα. Ο δήμος Κύμης-Αλιβερίου βοήθησε τεχνικά τους "Πολιτιστικούς Δεσμούς" και το όλο γεγονός μαγνητοσκοπήθηκε από το κανάλι Evripos-News. Η εκδήλωση θα επαναληφθεί σε λίγες μέρες στην Κύμη.\n(Φωτογραφία: Λίγο πριν αρχίσει η εκδήλωση)\n(Βίντεο: Ένα μικρό απόσπασμα. Απαγγέλλει ο Χάρης Σώζος)\nΕτικέτες Αλιβέρι, Ελλάδα, Επικαιρότητα, Εύβοια, Τα δικά μου


Αντί για password… «καρδιακές ταυτότητες»\nΤράπεζα ερευνά την αντικατάσταση των κωδικών πρόσβασης με… χτυποκάρδια\nΑπό τους μυστικούς κωδικούς και τους σαρωτές δακτυλικών αποτυπωμάτων, στο κοντινό μέλλον η πρόσβαση στους τραπεζικούς μας λογαριασμούς μέσω διαδικτύου μπορεί να γίνεται με τη βοήθεια… της καρδιάς μας!\nΗ Halifax (τράπεζα στο Ηνωμένο Βασίλειο) ολοκλήρωσε πρόσφατα με επιτυχία δοκιμές «καρδιακής ταυτοποίησης» για τους ηλεκτρονικούς λογαριασμούς χρησιμοποιώντας το μπρασελέ Nymi band.\nΤο βραχιόλι αυτό «διαβάζει» τους καρδιακούς παλμούς του χρήστη -οι οποίοι λέγεται ότι είναι μοναδικοί σε κάθε άτομο, όπως τα δακτυλικά αποτυπώματα- για να ελέγξει την ταυτότητά τους.\nΈνας ενσωματωμένος αισθητήρας εγγύτητας μπορεί στη συνέχεια να ανιχνεύσει πού είναι και όταν ο χρήστης βρεθεί κοντά σε κάποια αξιόπιστη συσκευή, επιβεβαιώνει αυτόματα την ταυτότητά του και ξεκλειδώνει το λογαριασμό.\nΠιο συγκεκριμένα, όπως αναφέρει δημοσίευμα της βρετανικής εφημερίδας Daily Mail, το βραχιόλι περιέχει έναν αισθητήρα HeartID, ο οποίος μετρά την ποσότητα της ηλεκτρικής ενέργειας που παράγεται από την ανθρώπινη καρδιά (καρδιακός ρυθμός). Ο καρδιακός ρυθμός διαφέρει από άτομο σε άτομο και εξαρτάται από τη θέση και το μέγεθος της καρδιάς του κάθε ατόμου.\nΤο Nymi λειτουργεί μόνο με τον καρδιακό ρυθμό ενός εγγεγραμμένου ατόμου, που σημαίνει, ότι αν το βραχιόλι κλαπεί, δε μπορεί να χακαριστεί.\nΗ αντίστοιχη τεχνολογία αναπτύχθηκε από την εταιρεία Bionym, που εδρεύει στο Τορόντο του Καναδά.


Μεταξύ των παρευρισκόμενων ο Δήμαρχος Αγίας Βαρβάρας Γ.Καπλάνης, ο πρώην Δήμαρχος και Ανεξάρτητος Βουλευτής Β’ Αθήνας Λ.Μίχος, οι Δημοτικοί Σύμβουλοι Σ.Κραουνάκης επικεφαλής της «Παράταξης Πολιτών Δήμος για Όλους», Ν.Σιαραμπή επικεφαλής της «Δημοτικής Ενωτικής Κίνησης» και Σ.Σαββίδης. Στην εκδήλωση έδωσαν το δικό τους παρόν ο υπ. Βουλευτής Β’ Πειραιά με την «Κοινωνική Συμφωνία» Μ.Νικητάκης και ο υπ. Βουλευτής Β’ Αθήνας με την «Δημοκρατική Συμμαχία» Ν.Καρπαθάκης.\nΑπό τους κρητικούς φορείς παρευρέθηκαν ο Πρόεδρος της Π.Ο.Κ.Σ. Μ.Πατεράκης, ο Αντιπρ. της Π.Ο.Κ.Σ. & Πρόεδρος του Συλλόγου Κρητών Δραπετσώνας-Κερατσινίου Α.Κλαουράκης, ο Πρόεδρος της Κρητικής Εστίας Μ. Σαλβαράκης και ο Πρόεδρος της Παγκρητίου Ένωσης Γ.Μαριδάκης. Παρών ήταν επίσης και ο γνωστός τραγουδοποιός και καλλιτέχνης Μάνος Πυροβολάκης.\nΜεγάλη επιτυχία είχε η λαχειοφόρος χάρη στις πολλές και καλές προσφορές των χορηγών μας αλλά και τη βοήθεια του Δ.Σ. Κ.Παϊτέρη. Το γλέντι συνεχίστηκε μέχρι το ξημέρωμα, αφού η νεολαία κατάφερε να παρασύρει στους δικούς της ρυθμούς και τους υπόλοιπους γκριζομάλληδες «νέους» και να καταγράψουν όλοι μαζί μια ακόμη επιτυχημένη εκδήλωση στην ιστορία της Ένωσης Κρητών Αγίας Βαρβάρας.


All is Media: Π. Καψής: Υπόθεση ημερών να εκπέμψει πρόγραμμα ο μεταβατικός φορέας\nΜποϊκοτάζ στη ΔΤ από τον ΣΥΡΙΖΑ προανήγγειλε ο Δ. Βίτσας\nΘέμα ημερών να εκπέμψει πρόγραμμα ο μεταβατικός φορέα, σύμφωνα με τον υφυπουργό για τη Δημόσια Ραδιοτηλεόραση Παντελή Καψή, ενώ την ίδια στιγμή ο βουλευτής του ΣΥΡΙΖΑ, Δημήτρης Βίτσας, προανήγγειλε μποϊκοτάζ στη Δημόσια Τηλεόραση.\nΜιλώντας στο Μέγκα ο κ. Καψής τόνισε πως είναι υπόθεση ημερών να εκπέμψει πρόγραμμα ο μεταβατικός φορέας, μετά από την ανακοίνωση των ονομάτων των 577 ατόμων που είχαν υποβάλει αίτηση και συγκέντρωσαν τα περισσότερα μόρια.\nΠαράλληλα απηύθυνε έκκληση να ανοίξει και πάλι το Ραδιομέγαρο της Αγίας Παρασκευής προκειμένου να μπορέσουν να προσληφθούν και τα υπόλοιπα 1.400 άτομα, τα ονόματα των οποίων αναμένεται να ανακοινωθούν την επόμενη εβδομάδα.\nΑπό την άλλη ο κ. Βίτσας μεταξύ άλλων τόνισε πως η κυβέρνηση έπρεπε να συμμορφωθεί με τα όσα είπε το ΣτΕ και ανοίξει την ΕΡΤ, ενώ σημείωσε πως ο κόσμος παρακολουθεί με ενδιαφέρον την ΕΡΤ και πως ήταν και είναι κομμάτι της κοινωνικής μας ταυτότητας.\nΕρωτώμενος για τους ανθρώπους που έχουν υποβάλει αίτηση για πρόσληψη στη ΔΤ είπε: «Το αν κάποιος έκανε αίτηση δεν σημαίνει πως συμφωνεί με την κυβέρνηση. Το κατανοώ, αλλά δεν το δικαιολογώ», προσθέτοντας πως «έπρεπε να γίνουν και να αλλάξουν πολλά, αλλά όχι έτσι».


Είναι Η Κόπωση Ένα Σύμπτωμα Της Επικείμενης Τοκετού; 💪💪 Όλα Για Το Γυμναστήριο Και Τον Υγιεινό Τρόπο Ζωής - 2019\nΚύριος › Τρόπου ζωής › Είναι Η Κόπωση Ένα Σύμπτωμα Της Επικείμενης Τοκετού;\nΚαθώς πλησιάζουμε στο τέλος της εγκυμοσύνης, κουρασμένοι από μια πληγή πλάτη και πρησμένα πόδια, ίσως μια μέρα να ξυπνήσετε με την παράξενη επιθυμία να αλλάξετε το χρώμα του μπάνιου ή να στερεώσετε τη σοφίτα. Όχι, η εγκυμοσύνη δεν έχει αλλάξει τον λόγο σας - αυτό μπορεί να είναι η «ώθηση που προετοιμάζει το φωλιά» που αντιμετωπίζουν πολλές γυναίκες λίγο πριν αρχίσουν να εργάζονται. Αντί να προκαλεί κόπωση, η εγγύτητα της εργασίας παράγει μια έκρηξη ενέργειας. Αυτό, ωστόσο, δεν θεωρείται σύμπτωμα της επικείμενης τοκετού, ακόμα και αν σας βοηθήσει να καθαρίσετε το σπίτι λίγο πριν φύγετε για το νοσοκομείο.\nΤα σημάδια της εργασίας\nΤα πραγματικά σημάδια της έναρξης της εργασίας είναι πολύ πιο συγκεκριμένα από μια ξαφνική αύξηση της ενέργειας. Πολλοί γιατροί ορίζουν την εργασία ως την εποχή που υπάρχουν τακτικές συσπάσεις κάθε 5 λεπτά, αλλά όχι κάθε τοκετό κάθε γυναίκας ταιριάζει σε αυτό το μοτίβο. Είναι βολικό να καλέσετε αν έχετε συστηματικές συσπάσεις που διαρκούν τουλάχιστον 30 δευτερόλεπτα και αυξάνουν την ένταση. Η προοδευτική διαστολή του τραχήλου της μήτρας, το άνοιγμα του τράχηλου ώστε το μωρό να μπορεί να περάσει από το κανάλι γέννησης, αποτελεί επίσης ένδειξη για αυτό. Μπορεί να αναπτύξετε κόπωση ως αποτέλεσμα παρατεταμένης εργασίας, αλλά δεν είναι ακριβώς ένα σημάδι της ίδιας της εργασίας.\nΣημεία επικείμενης παράδοσης\nΤα σημάδια μιας επικείμενης παράδοσης μπορεί να συμβούν περίπου λίγες μέρες ή λίγες ώρες πριν αρχίσει η εργασία. Εάν η πηγή θραύεται στο τέλος της εγκυμοσύνης, ακόμα κι αν δεν έχετε συσπάσεις, είναι πολύ πιθανό να εισέλθετε στην εργασία τις επόμενες 4 έως 6 ώρες, σύμφωνα με τις υπηρεσίες υγείας του Πανεπιστημίου του Χάρβαρντ. Εάν η γέννηση δεν ξεκινήσει, ο γιατρός σας μπορεί να την αναγκάσει να αποτρέψει πιθανή μόλυνση επειδή το μωρό σας δεν έχει προστατευτική τσάντα γύρω του. Με την απομάκρυνση του βλεννώδους βύσματος, το οποίο μπορεί να έχει γραμμές αίματος σε αυτό, έχετε ένα σημάδι ότι ο τράχηλός σας έχει αρχίσει να διαστέλλεται. Σε πολλές γυναίκες καθυστερεί λίγο πριν από την παράδοση, επομένως δεν είναι από μόνη της ένα σημάδι τοκετού, αλλά μάλλον ότι θα μπορούσε να ξεκινήσει σύντομα.\nΣημάδια ότι το σώμα σας ετοιμάζεται για τοκετό\nΣτην πρώτη σας εγκυμοσύνη, το μωρό σας συνήθως «κατεβαίνει» για να εγκατασταθεί πιο κάτω στην πύελο, μια αλλαγή γνωστή ως «γέννηση». Μπορεί να αισθάνεστε ελαφρύτερα, αφού το μωρό δεν συμπιέζει τις νευρώσεις σας όπως πριν πάτε κάτω. Τώρα που μπορείτε να αναπνεύσετε ευκολότερα, μπορεί να αισθάνεστε λιγότερο κουρασμένοι. Από την άλλη πλευρά, μπορεί να είναι πιο δύσκολο για σας να περπατήσετε με αυτήν την αλλαγή θέσης, καθώς η πίεση στην ουροδόχο κύστη και τη λεκάνη σας αυξάνεται. Στη δεύτερη και στις επόμενες εγκυμοσύνες μπορεί να μην αντιμετωπίσετε αυτή την κίνηση.\nΣημάδια ανησυχίες για την κούραση\nΑν αντιμετωπίζετε υπερβολική κόπωση που συνοδεύεται από αύξηση του σωματικού βάρους, κεφαλαλγία, εφίδρωση του προσώπου, κοιλιακό άλγος, θολή όραση και μειωμένη παραγωγή ούρων, είναι σημαντικό να επικοινωνούν στο γιατρό σας αμέσως.Αυτά τα συμπτώματα μπορεί να υποδηλώνουν την προεκλαμψία, μια επιπλοκή της εγκυμοσύνης υψηλού κινδύνου. Μεταξύ 5% και 8% των γυναικών στις Ηνωμένες Πολιτείες βιώνουν την προεκλαμψία, σύμφωνα με το Ίδρυμα Preeclampsia.\nΒίντεο Φροντιστήριο: Η Λοιμώδης Μονοπυρήνωση και η χρόνια κόπωση..\nΤι Είναι Λέιζερ Προσώπου;\nΠόση Άσκηση Είναι Υπερβολική Προπόνηση\nΚανόνες Ενός Αγώνα 200 Μέτρων\nΔιατροφικές Πληροφορίες Για Ένα Φλιτζάνι Ασπράδια Αυγών\nΓι 'Αυτό Χρειαζόμαστε Έναν Υγιεινό Τρόπο Ζωής Και Την Ενεργό


nikos@rethimno – goRUN\nΟ/Η nikos@rethimno απάντησε στο θέμα Σκόρπιες σκέψεις περί παπουτσιών – 3 στη συζήτηση Παπούτσια πριν από 1 μήνα\nΕυχαριστώ πολύ Νίκο. Τα Beacon v3 βρίσκονται στην NB Θεσσαλονίκης και θα πρέπει να περιμένω μέχρι ν’ ανοίξει το λιανεμπόριο. Υπομονή ή κοιτάζω κάτι άλλο σε ευκαιρία. Χαιρετώ από Ρέθυμνο…\nΚαλησπέρα σε όλους. Τελικά λόγω της ανασφάλειας μου ως προς τα νούμερα της Sketchers έχασα τα go run 7 plus (+) στην τιμή των 79 ευρώ. Επειδή δεν θέλω να ανέβω σε τιμή ψηλά, βρίσκω στη New Balance το Prism στα 92 ευρώ, και στα 77 ευρώ το Beacon v3 και το Fresh Foam Tempo (δεν τα γνωρίζω). Έχει και άλλα Fuelcell με περίεργα upper οπότε τα άφησα. Θέ…[Περισσότερα]\nΚαλησπέρα και πάλι. Είχα δημοσιεύσει κάτι πριν περίπου 4 ώρες και τώρα δεν το βλέπω. Κάνω κάτι λάθος;\nΟ/Η nikos@rethimno απάντησε στο θέμα Σκόρπιες σκέψεις περί παπουτσιών – 3 στη συζήτηση Παπούτσια πριν από 1 μήνα, 1 εβδομάδα\nΓια το Sketchers go run 7 plus (+) μιλάω Νίκο, μου αρέσει το σχέδιο και ο χρωματισμός περισσότερο από τα αντίστοιχα του Ride 8. Θα το ρισκάρω με το μέγεθος (45,5) και ελπίζω να πάνε όλα καλά. Εξάλλου ξέχασα να σου αναφέρω ότι ενώ στα Saucony φοράω 46 σε περσινή παραγγελία του Saucony Triumph ISO 5 μου στείλανε κατά λάθος νούμερο 45 και για ν…[Περισσότερα]\nΥγ. Sorry Νίκο για το μέγεθο…[Περισσότερα]\nΚαλησπέρα σας. Μου είπαν από το κατάστημα ότι το sizing των Skechers είναι κανονικό και έχει 45,5 που μάλλον είναι το νούμερο μου. Μήκος πατούσας 29cm, τί λέτε θα έχω κάποιο θέμα με το 45,5; να κάνω και κάποιες άλλες ερωτήσεις σχετικά με τα νούμερα; Φοράω στο Saucony 46, στο floatride energy 44,5 και πιο παλιά στα asics 45,5 και στα ad…[Περισσότερα]\nΣτο e-Stathatos Νίκο. Μάλλον καταλήγω και εγώ στο GOrun 7, άλλωστε μετά από αυτά που έχω διαβάσει από όλους εσάς σχετικά με τον hyperburst είναι κρίμα σ’ αυτή τη σχετικά καλή τιμή να μην το χτυπήσω. Βέβαια και τα 60 ευρώ στο flite είναι πολύ δελεαστική επιλογή αν μοιάζουν και στο propel ως προς τη δρομική συμπεριφορά δεν το συζητώ. Θα δω τι…[Περισσότερα]\nΚαλησπέρα στην παρέα. Παρόλο που εδώ και 2 χρόνια δεν έχω χάσει αξιολόγηση παπουτσιού και έχω διαβάσει πάρα πολλά σχόλια χρηστών σ’ αυτό το φόρουμ, θα ήθελα μια μικρή βοήθεια για αγορά παπουτσιού. Τρέχω περίπου 25 – 30 χλμ. την εβδομάδα συνήθως σε ελεύθερο ρυθμό (5:35 – 5:50 το χλμ.). Τα παπούτσια που χρησιμοποιώ είναι τα Saucony T…[Περισσότερα]\nΟ/Η nikos@rethimno απάντησε στο θέμα Σκόρπιες σκέψεις περί παπουτσιών – 2 στη συζήτηση Παπούτσια πριν από 1 έτος, 1 μήνα\nΟ/Η nikos@rethimno απάντησε στο θέμα Σκόρπιες σκέψεις περί παπουτσιών – 2 στη συζήτηση Παπούτσια πριν από 1 έτος, 2 μήνες\nΚαλησπέρα και από εμένα. Θα ήθελα την γνώμη σας στο εξής. Σε 1 εβδομάδα θα τρέξω ένα 10άρι εδώ στην Κρήτη όπου η μισή διαδρομή είναι χωμάτινη. Τρέχω με saucony triumph iso 5 (στρωμένα) και πριν από λίγες μέρες αγόρασα τα reebok floatride energy (έχω τρέξει περίπου 15χλμ). Δεν ξέρω με ποιο να τρέξω λαμβάνοντας υπόψη τα λίγα χλμ του reebok και…[Περισσότερα]\nΟ/Η nikos@rethimno απάντησε στο θέμα Πωλείται Saucony Triumph ISO 5 Μπλε στη συζήτηση Αγγελίες πριν από 1 έτος, 3 μήνες\nSorry παιδιά είναι 45\nΟ/Η nikos@rethimno ξεκίνησε το θέμα Πωλείται Saucony Triumph ISO 5 Μπλε στη συζήτηση Αγγελίες πριν από 1 έτος, 4 μήνες\nΑγορά πριν 1 μήνα περίπου. Έχω τρέξει περίπου 70 χλμ καταγραμμένα στο garmin. Είναι σε άριστη κατάσταση και πωλούνται μόνο λόγω λάθους νούμερου. Επικοινωνία Νίκος 6937097959. Αποστολή με αντικαταβολή. Τιμή 70 ευρώ.\nΟ/Η nikos@rethimno απάντησε στο θέμα Σκόρπιες σκέψεις περί παπουτσιών – 2 στη συζήτηση Παπούτσια πριν από 1 έτος, 6 μήνες\nKostas Roussakis@ σε ευχαριστώ για τι πληροφορίες σχετικά με παπούτσια στο Ηράκλειο. Ύστερα από τα review του echeltos@ αλλά και από την πρότασή του για μένα με το πρόβλημα αρθρίτιδας που έχω, μάλλον θα έρθω να δοκιμάσω τα Triumph ISO 5 και το Levitate 1 & 2. Έτσι κι αλλιώς είχα και εγώ καταλήξει σε συγκεκριμένα μοντέλα Saucony ή Brooks. Στο…[Περισσότερα]\nΕυχαριστώ πολύ Νίκο. Θα ήθελα και εγώ να δοκιμάσω Brooks αλλά δεν υπάρχουν στο Ρέθυμνο και πρέπει να πάω στο Ηράκλειο χωρίς και εκεί να υπάρχει μεγάλη ποικιλία. Αν δεν τα καταφέρω τί προτείνεις από Saucony ή άλλη μάρκα;\nΚαλησπέρα στην παρέα. Έχω δυστυχώς κάποιο πρόβλημα με κάποιου είδους αρθρίτιδα στο γόνατο και ισχίο. Τρέχω με ride 9 περίπου 3 φορές την βδομάδα με μ.ο 7 χλμ τη φορά (ο γιατρός μου λέει όχι υπερβολές). Για προστασία των αρθρώσεων τί κατηγορία προτείνετε; Triumph, Glykerin, Levitate, Ghost, Ride ή stability (Guide, Adrelanine, liber…[Περισσότερα]\nnikos@rethimno εγγράφηκε πριν από 1 έτος, 6 μήνες


EL - Μέγιστη προσβολή: Διακωμωδούν την Σταύρωση του Χριστού μας (Βίντεο)\nΜέγιστη προσβολή: Διακωμωδούν την Σταύρωση του Χριστού μας (Βίντεο)\nΣτην πόλη Χάιφα του Ισραήλ, έλαβε χώρα μια προσβλητική έκθεση. Εμφάνισαν ως κλόουν τον Χριστό μας.\nΤοποθέτησαν μια φιγούρα που έχει χρησιμοποιηθεί από γνωστή εταιρεία που πουλάει fast food.\nΟ «καλλιτέχνης» προκάλεσε πολλές αντιδράσεις. Παλαιστίνιοι Χριστιανοί, βγήκαν στους δρόμους για να δείξουν την αντίθεσή τους, με αποτέλεσμα η αστυνομία να επέμβει. Οι διαμαρτυρόμενοι, πέταξαν πέτρες στο κτίριο που στέγασε την συγκεκριμένη έκθεση, με αποτέλεσμα να σπάσουν κάποια τζάμια.\nΕπίσης τραυματίστηκαν κάποιοι αστυνομικοί, που προστάτευαν το «έργο τέχνης», σε πολλά εισαγωγικά το έργο τέχνης φυσικά, αφού πρόκειται για μια προσβολή μέγιστη.\nΤο μουσείο που έδωσε στέγη σε αυτό το έκτρωμα, έβγαλε μια ανακοίνωση που ρίχνει στάχτη στα μάτια των Χριστιανών. Είπαν ότι πρόκειται για τέχνη και ότι σκοπός του «έργου», είναι να γίνει σαφές ότι ο Καπιταλισμός, έχει καταστρέψει τον κόσμο.\nΚανένας δεν εξήγησε όμως, γιατί επέλεξε ο καλλιτέχνης, να κοροϊδέψει την Σταύρωση του Χριστού. Δεν μπορεί κανένας να υποστηρίξει, ότι δεν είναι έτσι τα πράγματα. Άλλωστε, είδαμε τις εικόνες στο παραπάνω βίντεο.\nΜιλάμε για μια κατάσταση πραγματικά αρρωστημένη.\nPrevΠροηγούμενο ΆρθροΠοιοι «βλέπουν» αναστολή της αποχώρησης του Ηνωμένου Βασιλείου από την Ε.Ε.;\nΕπόμενο ΆρθροΠρόεδρος της Βουλής: «Και να μην περάσει με 151 ψήφους η Συμφωνία των Πρεσπών, κανείς δεν θα θέσει θέμα μη ισχύος της στους διεθνείς οργανισμούς»!Next


MVP ο Ταχτσίδης, κόκκινη ο Μανωλάς (vids) | ΑΘΛΗΤΙΚΗ ΠΙΕΡΙΑΣ\nΟ Παναγιώτης Ταχτσίδης συνεχίζει να κλέβει την παράσταση με την Βερόνα, τα χάλασε ο Μανωλάς στο ντέρμπι με την Γιουβέντους...\nτι έκαναν οι Έλληνες του εξωτερικού το Σαββατοκύριακο.\nΣτα… ρηχά έμειναν το Σαββατοκύριακο, οι περισσότεροι από τους Έλληνες που αγωνίζονται στο εξωτερικό, πλην ελαχίστων εξαιρέσεων. Μία από αυτές είναι ο Παναγιώτης Ταχτσίδης που συνεχίζει τις εξαιρετικές εμφανίσεις με την Βερόνα, μαζί με τον Βαγγέλη Μόρα, αλλά και ο Ορέστης Καρνέζης της Ουντινέζε.\nΜεγάλος άτυχος ο Παναγιώτης Κονέ που τραυματίστηκε και χάνει τα ματς της Εθνικής ομάδας, αλλά και ο Κώστας Μανωλάς που με την αψυχολόγητη αποβολή του στα τελευταία λεπτά του ντέρμπι με την Ρόμα χάλασε την καλή βαθμολογία που θα έπαιρνε σύμφωνα με την απόδοσή του. ΙΤΑΛΙΑ Κώστας Μανωλάς (Ρόμα): Σε γενικές γραμμές είχε καλή παρουσία στο ντέρμπι με την Γιουβέντους, χωρίς να φέρει ευθύνη σε κάποιο από τα τρία γκολ που δέχθηκε η ομάδα του (3-2). Τα… χάλασε όμως με την αντίδρασή του στο μαρκάρισμα από τον Μοράτα, που είχε ως αποτέλεσμα να αποβληθεί. Βασίλης Τοροσίδης (Ρόμα): Είδε από τον πάγκο την ήττα της ομάδας του στον Τορίνο. Χοσέ Χολέμπας (Ρόμα): Αντιμετώπισε κάποια προβλήματα με τον Λιχστάινερ, αλλά από εκεί και πέρα είχε καλή παρουσία στα 90 λεπτά της ήττας από την Γιουβέντους με 3-2.\nΛάζαρος Χριστοδουλόπουλος (Βερόνα): Δεν αγωνίστηκε στη νίκη επί της Κάλιαρι με 1-0 λόγω του τραυματισμού που τον ταλαιπωρεί. Βαγγέλης Μόρας (Βερόνα): Ξεκίνησε βασικός κόντρα στην Κάλιαρι και σε ακόμη ένα ματς της Βερόνα ήταν μεταξύ των διακριθέντων, έχοντας σταθερή απόδοση και εξαιρετικές επεμβάσεις. Παναγιώτης Ταχτσίδης (Βερόνα): Όχι απλά έπαιξε σε όλο το παιχνίδι κόντρα στην Κάλιαρι, αλλά χάρη στο δικό του γκολ η Βερόνα κατάφερε να πάρει τη νίκη στο 89ο λεπτό με 1-0.\nΟρέστης Καρνέζης (Ουντινέζε): Ήταν και πάλι βασικός στο ισόπαλο 1-1 παιχνίδι με την Τσεζένα και είχε κάποιες καλές επεμβάσεις. Στο γκολ δεν ευθύνεται, καθώς μπήκε με εκτέλεση πέναλτι. Παναγιώτης Κονέ (Ουντινέζε): Ξεκίνησε βασικός κόντρα στην Τσεζένα, αλλά στο 17ο λεπτό αντικαταστάθηκε λόγω τραυματισμού.\nΓιάννης Φετφατζίδης (Τζένοα): Δεν ήταν στην αποστολή της Τζένοα για το εκτός έδρας παιχνίδι με την Πάρμα (1-2). Μάριος Οικονόμου (Μπολόνια): Ο 22χρονος αμυντικός αγωνίστηκε και στα 90 λεπτά ης εκτός έδρας ισοπαλίας με την Βετσέντζα (0-0). Βασίλης Καραγκούνης (Ρετζίνα): Βασικός και στα 90 λεπτά της νίκης με 3-0 επί της Τσεζένα, εντός έδρας. Γιάννης Νικολίτσας (Προ Βερτσέλι): Δεν αγωνίστηκε στο παιχνίδι της Primavera με την Μπολόνια, που κέρδισε 2-1 λόγω ενός μικροτραυματισμού. Τάσος Δώνης (Γιουβέντους Πριμαβέρα): Το παιχνίδι της ομάδας του αναβλήθηκε. Άλμπερτ Ρούσος (Γιουβέντους Πριμαβέρα): Δεν έγινε το παιχνίδι της Γιουβέντους. ΙΣΠΑΝΙΑ Λουκάς Βύντρα (Λεβάντε): Ο έμπειρος αμυντικός ξεκίνησε βασικός στην έδρας της Εϊμπάρ και από τα γκολ που δέχθηκε η ομάδα του, φέρει ευθύνη μόνο σε αυτό του 90ο λεπτού, το οποίο διαμορφώθηκε το τελικό 3-3.\nΝίκος Καράμπελας (Λεβάντε): Ήταν εκτός αποστολής για το ματς με την Εϊμπάρ, λόγω του γνωστού τραυματισμού που τον ταλαιπωρεί. Κώστας Ρουγκάλας (Ατλέτικο Μαδρίτης Β): Δεν ήταν στην αποστολή της δεύτερης ομάδας της Ατλέτικο για το εντός έδρας παιχνίδι με την Σεστάο Ρίβερ. ΑΓΓΛΙΑ Γιώργος Σαμαράς (Γουέστ Μπρόμ): Μπήκε στα 3 τελευταία της κανονικής διάρκειας στο «Άνφιλντ», αλλά δεν κατάφερε να βοηθήσει την ομάδα του να αποφύγει την ήττα με 2-1 από την Λίβερπουλ. Χάρης Μαυρίας (Σάντερλαντ): Είδε από τον πάγκο την Σάντερλαντ να κερδίζει 3-1 την Στόουκ. Κώστας Σταφυλίδης (Φούλαμ): Ξεκίνησε βασικός στην εκτός έδρας ήττα με 2-0 από την Μίντλεσμπρο, αλλά αντικαταστάθηκε στο 59ο λεπτό. Δημήτρης Κωνσταντόπουλος (Μίντλεσμπρο): Βασικός και νικητής (2-0) στον «εμφύλιο» με την Φούλαμ του Κώστα Σταφυλίδη. Ηλίας Πολίμος (Νότιγχαμ Φόρεστ): Η Νότιγχαμ αυτή την εβδομάδα είχε ρεπό. ΓΕΡΜΑΝΙΑ Σωκράτης Παπασταθόπουλος (Μπορούσια Ντόρντμουντ): Έπαιξε βασικός σε όλο το παιχνίδι κόντρα στο Αμβούργο έχοντας σχετικά καλή απόδοση, αν και εμπλέκεται στην φάση από την οποία ξεκίνησε το γκολ που δέχθηκε η ομάδα του (0-1).\nΚυργιάκος Παπαδόπουλος (Μπάγερ Λεβερκούζεν): Δεν έπαιξε στην εντός έδρας ισοπαλία με την Πάντερμπον λόγω του τραυματισμού του στον ώμο. Στέφανος Καπίνο (Μάιντζ): Έμεινε εκτός αποστολής του 1-1 με την Γκλάντμπαχ. Γιάννης Γκέλιος (Άουγκσμπουργκ): Δεν ήταν στην αποστολή για το παιχνίδι με την Βόλφσμπουργκ, όπου η Άουγκσμπουργκ γνώρισε την ήττα με 1-0. Αλέξανδρος Καρτάλης (Γκρόιτερ Φιρτ Β'): Έπαιξε βασικός και στα 90 λεπτά με την U-23 της Γκρόιτερ Φιρτ, στο ισόπαλο 1-1 παιχνίδι με την Σάλμπινγκ-Χέινινγκ. Θανάσης Ράπτης (Στουτγκάρτερ): Ήταν εκτός αποστολής στη νίκη με 3-0 επί της Χάνσα Ρόστοκ. Άγγελος Οικονόμου (Μπάγερν Μονάχου ΙΙ): Έπαιξε βασικός και στα 90 λεπτά της εκτός έδρας νίκης με 2-1 επί της Μπάγερουθ. Παναγιώτης Αρναούτογλου (Καρλσρούη): Δεν ξεκίνησε βασικός στον αγώνα της U-19 με την Βάλντοφ Μάνχεϊμ, αλλά μπήκε στο 66ο λεπτό και βοήθησε στο να έρθει η νίκη με 4-2. Χαράλαμπος Χατζόπουλος (Αρμίνια Μπίλεφελντ): Απουσίαζε από το παιχνίδι της U-23, καθώς στο προηγούμενο ματς είχε αποβληθεί με κόκκινη κάρτα. Κωνσταντίνος Παπαδόπουλος (Αρμίνια Μπίλεφελντ): Ξεκίνησε βασικός στην εκτός έδρας νίκη της U-17 επί της Ντούισμπουργκ με 2-0, αλλά αντικαταστάθηκε στο 86ο λεπτό. ΠΟΡΤΟΓΑΛΙΑ Ανδρέας Σάμαρης (Μπενφίκα): Βελτιωμένος παρουσιάστηκε ο 25χρονος μέσος, που αγωνίστηκε σε όλο το ματς με την Αρούκα, την οποία η Μπενφίκα κέρδισε 4-0. Δημήτρης Πέλκας (Βικτόρια Σετουμπάλ): Δεν ήταν στην αποστολή για το εκτός έδρας παιχνίδι με την Μπελενένσες. ΟΛΛΑΝΔΙΑ Κώστας Λάμπρου (Βίλεμ): Βασικός και με καλή απόδοση σε ακόμη ένα παιχνίδι της Βίλεμ. Παρά το γεγονός ότι η ομάδα του βρέθηκε να χάνει 1-0 στην έδρα της από την Χέρενφεϊν τελικά έκανε την ανατροπή και κέρδισε 2-1. Νίκος Ιωαννίδης (Τσβόλε): Ήταν εκτός αποστολής στο 0-0 με τον Άγιαξ. Θανάσης Καραγκούνης (Τσβόλε): Δεν μπήκε στην αποστολή της Τσβόλε για το ματς με τον Άγιαξ. Τζέιμς Ευμορφίδης (Άγιαξ Α1): Δεν ήταν στην αποστολή του Άγιαξ για το παιχνίδι με την Αϊντχόφεν, η οποία κέρδισε 1-0 στο Άμστερνταμ. ΒΕΛΓΙΟ Γιώργος Γκαλίτσιος (Λόκερεν): Ξεκίνησε βασικός κόντρα στην Οστάνδη και μόλις η ομάδα του καθάρισε το παιχνίδι (3-0), έγινε αλλαγή στο 66ο λεπτό. Στέργος Μαρίνος (Σαρλερουά): Μπορεί να έπαιξε βασικός, αλλά η Σαρλερουά γνώρισε την εντός έδρας ήττα με 2-0 από την Κορτράικ. Απόστολος Βέλλιος (Λιρς): Αν και ήταν η χρυσή αλλαγή κόντρα στην Σταντάρ Λιέγης, στη νίκη με 3-1 επί της Ζούλτε Βάρεγκεμ δεν χρησιμοποιήθηκε ούτε λεπτό. Σωκράτης Διούδης (Μπριζ): Αν και κλήθηκε στην Εθνική ομάδα, είδε από τον πάγκο τη νίκη με 3-0 επί της Σταντάρ Λιέγης. Νίκος Ρούμπος (Τούμπιζε): Δεν αγωνίστηκε στην εντός έδρας ισοπαλία (2-2) με την KSVK. Κωνσταντίνος Αποστολόπουλος (Ουνιόν): Ήταν βασικός στο εκτός έδρας 1-1 επί της Γκρίμπενγκεν, αλλά αντικαταστάθηκε στο 66ο λεπτό. ΤΟΥΡΚΙΑ Φάνης Γκέκας (Ακχίσαρ): «Άσφαιρος» μετά από τρεις εβδομάδες έμεινε ο 34χρονος επιθετικός, με αποτέλεσμα η ομάδα του να γνωρίσει την βαριά εκτός έδρας ήττα με 4-0 από την Μπουγιοκσεχίρ. Aβραάμ Παπαδόπουλος (Τραμπζονσπορ): Ο έμπειρος αμυντικός δεν αγωνίστηκε λόγω του τραυματισμού του στο ζυγωματικό και η Τραμπζονσπόρ έχασε 3-0 από την Καραμπουκσπορ. ΡΟΥΜΑΝΙΑ Βασίλης Πλιάτσικας (Άστρα): Δεν ήταν στην αποστολή στην εντός έδρας ήττα με 1-0 από την Βιτορούλ. Γιάννης Αραμπτζής (Άστρα): Έμεινε εκτός αποστολής για το ματς με την Βιτορούλ. Λεωνίδας Παναγόπουλος (Ουνιβερσιτατέα Κλουζ): Δεν ήταν στην αποστολή για το παιχνίδι με την Παντούρι, όπου η ομάδα του γνώρισε την εντός έδρας ήττα με 1-0. ΑΥΣΤΡΙΑ Θανάσης Πέτσος (Ραπίντ Βιέννης): Έπαιξε και στα 90 λεπτά της εκτός έδρας νίκης της Ραπίντ επί της Ριντ με 2-1. ΠΟΛΩΝΙΑ Ανέστης Αργυρίου (Ζαβίσζα): Ήταν βασικός στην ήττα με 3-0 από τον Πόγκον. Μαυρουδής Μπουγαΐδης (Λέχια Γκντανσκ): Είδε από τον πάγκο τη νίκη της ομάδας του με 1-0 επί της Κρακοβίας. ΟΥΓΓΑΡΙΑ Κωνσταντίνος Οικονόμου (ΜΤΚ Βουδαπέστης): Ο νεαρός αμυντικός έπαιξε την Πέμπτη και στα 90 λεπτά της νίκης με 3-0 επί της Καποσβάρ. http://www.gazzetta.gr\nΑναρτήθηκε από Dimitrios Kalaitzis στις 1:05 μ.μ.


Παιδεία, υγεία... αστυνομία | Η Εφημερίδα των Συντακτών\nΑπό την επίθεση της Αστυνομίας στους... ήρωες γιατρούς που διαδήλωναν έξω από το υπουργείο Υγείας στις 30 Σεπτεμβρίου 2020\nΕΝΤΥΠΗ ΕΚΔΟΣΗ 30.01.2021, 06:00\nΠαιδεία, υγεία... αστυνομία\nΔικαστικές διώξεις κατά διαδηλωτών από την ΕΛ.ΑΣ. με πρώτο στόχο τον πρόεδρο της ΠΟΕΔΗΝ Μιχάλη Γιαννάκο\nΗ ΕΛ.ΑΣ. σε ρόλο εισαγγελέα ξεκίνησε τις διώξεις στο όνομα της προστασίας της δημόσιας υγείας, σχηματίζοντας δικογραφίες σε βάρος των «παραβατών» που τολμούν και συναθροίζονται όχι βέβαια στις εκκλησίες ή στα ΜΜM αλλά στις διαδηλώσεις. Ηδη από χθες δικογραφία σχηματίζει αυτεπαγγέλτως και «αναγκαστικά εκ του Νόμου» η Διεύθυνση Αστυνομίας Αθηνών με αφορμή το προχθεσινό μαζικό πανεκπαιδευτικό συλλαλητήριο, η οποία θα πάρει στη συνέχεια τον δρόμο για τον εισαγγελέα.\nΗ διαδικασία είναι απλή: ο αστυνομικός διευθυντής αποφασίζει απαγορεύσεις και μετά οι επιτελείς του σχηματίζουν δικογραφίες. Σύμφωνα με τους αστυνομικούς, το πλήθος(!) δεν όρισε οργανωτή, με συνέπεια να ξεκινήσουν προανακριτικές έρευνες για τον εντοπισμό του και οι οποίες αναμένεται να κρατήσουν επί μακρόν. Το ερώτημα είναι πώς ακριβώς θα αποδώσουν ευθύνες στις δεκάδες οργανώσεις, στις παρατάξεις, στους φορείς, στους φοιτητές, τους γονείς και τους μαθητές που κατέβηκαν στη «συνάθροιση»;\nΟμως της χθεσινής ενέργειας προηγήθηκε δίωξη σε βάρος των -κατά τα άλλα- ηρωικών νοσηλευτών, οι οποίοι μάχονται την πανδημία στην πρώτη γραμμή. Πρώτο θέμα χθες στην εφημερίδα «Τα ΝΕΑ» με πανηγυρικούς τόνους στο πρωτοσέλιδο («Ξεκίνησε η εφαρμογή του νόμου για τις συναθροίσεις. Πρόκριμα για το μέλλον») η πρώτη δίωξη για «συνάθροιση» της ΠΟΕΔΗΝ τον περασμένο Σεπτέμβριο και οι κατηγορίες που απέδωσε η ΕΛ.ΑΣ. Η δίωξη προσωποποιήθηκε στον πρόεδρο της Ομοσπονδίας, που κατηγορείται ότι δεν υπάκουσε στις υποδείξεις του ειδικού διαμεσολαβητή της ΕΛ.ΑΣ. κατά τη συγκέντρωση 100 νοσηλευτών (30.9.2020) που διαμαρτύρονταν για τις δραματικές ελλείψεις σε προσωπικό.\nΟ πρόεδρος της ΠΟΕΔΗΝ Μ. Γιαννάκος κατηγορείται για απείθεια, ενώ ο φάκελος έχει ήδη σταλεί στον εισαγγελέα. Υπενθυμίζεται ότι ολόκληρος ο νομικός κόσμος, μεταξύ αυτού και ανώτατοι δικαστικοί λειτουργοί, έχει επισημάνει ότι ο νόμος αυτός παραβιάζει ευθέως το Σύνταγμα και τις ελευθερίες του πολίτη, όπως αυτές προστατεύονται από διεθνείς και ευρωπαϊκές συνθήκες. Σύμφωνα όμως με έγκριτο δικαστικό λειτουργό, «όσο πιο βαθιά είναι η νύχτα τόσο πιο κοντά είναι το ξημέρωμα».\n«Δεν δεχόμαστε μαθήματα δημόσιας υγείας από την Αστυνομία ή την κυβέρνηση»\nΔήλωση στην «Εφ.Συν.» του πρόεδρου της Πανελλήνιας Ομοσπονδίας Εργαζομένων Δημοσίων Νοσοκομείων (ΠΟΕΔΗΝ) Μιχάλη Γιαννάκου\nΕίναι πραγματικά απαράδεκτο να μην έχει έρθει κλήτευση στα γραφεία της Πανελλήνιας Ομοσπονδίας Εργαζομένων Δημοσίων Νοσοκομείων (ΠΟΕΔΗΝ) ή στο σπίτι μου με την απαγγελία συγκεκριμένων κατηγοριών ώστε να καταθέσω, και να μαθαίνω από τον Τύπο ότι διώκομαι γιατί δεν εφάρμοσα τον νέο συνδικαλιστικό νόμο. Και μάλιστα για κινητοποίηση της Ομοσπονδίας στις 30 Σεπτεμβρίου!\nΤότε, η ΠΟΕΔΗΝ είχε προκηρύξει στάση εργασίας και συγκέντρωση έξω από το υπουργείο Υγείας προκειμένου να διαμαρτυρηθεί για τη μη λήψη μέτρων στο ΕΣΥ εν όψει του δεύτερου κύματος που είχε ως αποτέλεσμα την απώλεια χιλιάδων συνανθρώπων μας και δεκάδων συναδέλφων υγειονομικών. Οι άνδρες της αστυνομίας μάς ζήτησαν να μην κλείσουμε την οδό Αριστοτέλους, έναν δρόμο ήπιας κυκλοφορίας με δυνατότητα παρακάμψεων, δεν υπακούσουμε -έχουμε ξεκαθαρίσει ότι δεν υπακούμε τον νέο συνδικαλιστικό νόμο-, μας λιάνισαν στο ξύλο με αποτέλεσμα πολλοί να καταλήξουμε για τις πρώτες βοήθειες στα νοσοκομεία. Διενεργήθηκε μάλιστα ΕΔΕ στην Αστυνομία για να διαπιστωθούν τυχόν ευθύνες για τον τραυματισμό υγειονομικών, στο πλαίσιο της οποίας κλήθηκα, κατέθεσα και δήλωσα ότι δεν επιθυμώ την ποινική δίωξη των αστυνομικών. Και έρχεται τώρα η Αστυνομία και ασκεί δίωξη σε βάρος μου!\nΔεν είναι η πρώτη συνδικαλιστική δίωξη. Συνάδελφοι πρόεδροι των εργαζομένων στα νοσοκομεία της Εδεσσας και των Γιαννιτσών διώκονται γιατί έκαναν δηλώσεις για ανεπαρκή διαχείριση της πανδημίας. Γιατί η κυβέρνηση δεν θέλει να ακούγεται τίποτα διαφορετικό από το αφήγημά της και θα φτάσει στα άκρα για να το καταφέρει.\nΗ απάντησή μας είναι ότι υπηρετούμε τη δημόσια υγεία σταθερά, διαχρονικά. Επομένως, μαθήματα δημόσιας υγείας από την Αστυνομία ή την κυβέρνηση δεν δεχόμαστε. Δεν μας πείθει η κυβέρνηση. Δεν είναι υγειονομικός ο κόφτης των 100 ατόμων, είναι κατασταλτικός και αντιδημοκρατικός. Η απάντησή μας είναι ότι συνεχίζουμε κανονικά με την πανυγειονομική πανελλαδική 24ωρη απεργία στις 16 Φεβρουαρίου.\nΒίασε και μαχαίρωσε τη σύντροφό του\nΜόλις προχθές, ανήμερα τα Χριστούγεννα, σε χωριό της Αχαΐας, μια νέα γυναίκα βιάστηκε από τον πρώην σύντροφό της ο οποίος στη συνέχεια τη μαχαίρωσε. Η γυναίκα αιμόφυρτη βγήκε στην Εθνική οδό.\nΚΟΙΝΩΝΙΑ 21.05.2015, 06:00\n«Δώστε λεφτά για την Υγεία»\nΜεγάλη συγκέντρωση για την υπεράσπιση της δημόσιας υγείας πραγματοποίησαν έξω από το υπουργείο Υγείας και τη Βουλή συνταξιούχοι, υγειονομικοί και εργαζόμενοι στα δημόσια νοσοκομεία ενώ μικροένταση επικράτησε...\nΚΟΙΝΩΝΙΑ 01.09.2021, 17:43\nΣε αναστολή 10.000 υγειονομικοί, καταφεύγει στις προσλήψεις η κυβέρνηση\nΤεράστια τα κενά στο σύστημα υγείας που καλείται να αντιμετωπίσει και την έξαρση της Covid-19 • Άνοιξε η πλατφόρμα για τις προσλήψεις προσωπικού\nΚΟΙΝΩΝΙΑ 19.08.2021, 14:08\nΚαλύπτουν τους ρατσιστές στο Λασίθι;\nΕξαιτίας ενός δικονομικού προβλήματος τα εντάλματα σύλληψης των «παλικαριών» που μετά το κρητικό γλέντι τους συνέχισαν τη «διασκέδαση» με δολοφονικές επιθέσεις εναντίον αλλοδαπών εργατών γης, ακυρώθηκαν για να...\nΓερμανία: Ηθικό προβάδισμα στο SPD με όλα τα σενάρια ανοιχτά


Δημοσίευση 22 Δεκεμβρίου 2010, 09:47 / Ανανεώθηκε 27 Ιουνίου 2013, 14:55\nΕνδιαφέρον φαγητό, πολυτελής ατμόσφαιρα, κλασικό στιλ. Aυτό είναι το αργεντίνικο εστιατόριο Pasional.\nΤο Pasional πρέπει να είναι ό,τι πιο κοντινό στο... μακρινό Μπουένος Αϊρες μπορεί κανείς να βρει στην Αθήνα. Ή, τουλάχιστον, στο Μπουένος Αϊρες των ταινιών. Πολυτελές, αριστοκρατικό - μια αρχοντική, ερωτική γωνιά σε ανύποπτο μέρος!\nΗ είσοδος στο «Pasional» ιδιαίτερη. Όχι απλώς με την τεράστια ασπρόμαυρη φωτογραφία μιας κομπανίας μουσικών όσο με τη βιτρίνα-μουσείο της σύγχρονης Αργεντινής. Η σάλα είναι πιο αναμενόμενη, με μια πολυτέλεια που συνοψίζει με σημερινό τρόπο μια old fashioned ατμόσφαιρα (χρυσοποίκιλτοι καθρέφτες, βαριά υφάσματα στα έπιπλα).\nΤην παραζάλη από το κρασί, τη μουσική και το χώρο ενισχύει η μοναδική γεύση του φαγητού.\nΟι empanadas είναι ελαφριές με πετυχημένη γέμιση τυρί-κρεμμύδι ή κρέας με πιπεριά, αβγό κι ελιές. Το homemade λουκάνικο chorizo criollo, νόστιμα ρουστίκ. Η quinoa είναι ένας απίστευτος σπόρος (σαν τραγανό κους κους) που κρατάει από την εποχή των Ίνκας.\nΣτο επιδόρπιο δεν απάρχει συναίνεση. Μια «κρέμα καραμελέ με dulce de leche» στο τραπέζι σαν συμβιβαστική λύση, με την οποία όλοι θα είναι ικανοποιημένοι...\nΗ κάβα περιλαμβάνει ωραία αργεντίνικα κρασιά.\nΚαποδιστρίου 64, Φιλοθέη,


Με τα μνημονιακά δάνεια σώθηκαν οι Ευρωπαϊκές τράπεζες | Οικονομία Ειδήσεις\nHandelsblatt: Με τα μνημονιακά δάνεια σώθηκαν οι Ευρωπαϊκές τράπεζες\nΣύμφωνα με έρευνα της «Ευρωπαϊκής Σχολής Μάνατζμεντ και Τεχνολογίας» (ESMT) του Βερολίνου, με τα μνημονιακά δάνεια σώθηκαν οι ευρωπαϊκές τράπεζες, όχι η Ελλάδα.\nΓΡΑΦΕΙ: THETOC TEAM published 04 Μαϊ. 16 (13:21)\nΣύμφωνα με έρευνα της «Ευρωπαϊκής Σχολής Μάνατζμεντ και Τεχνολογίας» (ESMT) του Βερολίνου, που δημοσιεύεται στη γερμανική εφημερίδα Handelsblatt με τα μνημονιακά δάνεια σώθηκαν οι ευρωπαϊκές τράπεζες, όχι η Ελλάδα.\nΣύμφωνα με την έκθεση λιγότερο από το 5% των δανείων, ύψους 220 δισεκατομμυρίων ευρώ, που δόθηκαν για τη σωτηρία της Ελλάδας στα πέντε πρώτα χρόνια των μνημονίων, κατέληξαν στον ελληνικό προϋπολογισμό, ενώ τα υπόλοιπα πήγαν στη διάσωση των ευρωπαϊκών τραπεζών.\n«Η έρευνα αποδεικνύει ότι η Ευρώπη και το ΔΝΤ έσωσαν τα περασμένα χρόνια κυρίως τις τράπεζες και άλλους ιδιώτες πιστωτές» αναφέρει συγκεκριμένα η Handelsblatt. «Με τα πακέτα βοήθειας σώθηκαν κυρίως ευρωπαϊκές τράπεζες» δηλώνει στην εφημερίδα ο διευθυντής της ESMT, Γιοργκ Ρόχολ, ο οποίος συμμετέχει και στο γνωμοδοτικό συμβούλιο του γερμανικού υπουργείου Οικονομικών.\nΟι οικονομολόγοι που συμμετείχαν στην έρευνα ανέλυσαν κάθε δάνειο ξεχωριστά για να διαπιστώσουν πού πήγαν τα λεφτά και το συμπέρασμα, σύμφωνα με την εφημερίδα, είναι αποκαλυπτικό: μόνο 9,7 δισ., δηλαδή λιγότερο από το 5% κατέληξαν στον ελληνικό προϋπολογισμό και επομένως ήταν προς όφελος των πολιτών. Το μεγαλύτερο μέρος χρησιμοποιήθηκε για την εξυπηρέτηση παλαιών οφειλών και την πληρωμή των τόκων.\n«Πρόκειται για κάτι που υπέθεταν όλοι αλλά το γνώριζαν λίγοι και επιβεβαιώνεται τώρα από την εν λόγω έρευνα: Εδώ και έξι χρόνια η Ευρώπη προσπαθεί μάταια να τερματίσει την κρίση στην Ελλάδα με δάνεια και απαιτεί συνεχώς σκληρότερα μέτρα και μεταρρυθμίσεις. Η αιτία της αποτυχίας βρίσκεται όμως προφανώς λιγότερο στην πλευρά της ελληνικής κυβέρνησης και περισσότερο στο σχεδιασμό των προγραμμάτων βοήθειας» σημειώνει η γερμανική εφημερίδα.\nΌπως παρατηρεί η Handelsblatt, «οι υπολογισμοί αυτοί εγείρουν αμφιβολίες για τον σχεδιασμό των προγραμμάτων βοήθειας, αφού με τα δάνεια εξυπηρετήθηκαν χρέη, αν και η Ελλάδα είναι από το 2010 ντε φάκτο χρεοκοπημένη». Ιδίως η σωτηρία των ελληνικών τραπεζών αποδείχθηκε καταστροφική για τους φορολογούμενους. Συνολικά, διοχετεύθηκαν από τα δύο πακέτα βοήθειας 37,2 δισ. ευρώ στις ελληνικές τράπεζες. Η βοήθεια όμως αυτή εκμηδενίσθηκε στο μεταξύ πλήρως, αφού από την ανακεφαλαιοποίηση του 2013 έχασαν σχεδόν το 98% της αξίας τους στο χρηματιστήριο.\n«Το κούρεμα του ελληνικού χρέους θα έπρεπε να ήταν πιο σκόπιμο, είναι ήδη στην αρχή των προγραμμάτων βοήθειας το 2010» τονίζει ο Γιόργκ Ρόχολ και προσθέτει: «Θα έπρεπε βέβαια η γερμανική κυβέρνηση να είχε στηρίξει πιθανόν τις γερμανικές τράπεζες με κρατική ενίσχυση, αλλά θα είχε γίνει σαφές τουλάχιστον πού πάνε τα λεφτά».\nΟ διευθυντής της ESM υπογραμμίζει τέλος ότι έτσι «πολλές διαμάχες μεταξύ Βερολίνου και Αθήνας θα είχαν αποφευχθεί και το κόστος για τους Γερμανούς φορολογούμενους θα ήταν μικρότερο».\nΑΛΛΑΖΟΥΝ ΟΛΑ ΛΟΓΩ ΠΑΝΔΗΜΙΑΣ 28&nbspΙαν&nbsp2021 |&nbsp10:00\nΓια τις ηλεκτρονικές αποδείξεις θα υπάρξει ρύθμιση ανέφερε ο αναπληρωτής υπουργός Οικονομικών Θεόδωρος Σκυλακάκης.\nΤΗΝ ΠΑΡΑΣΚΕΥΗ ΟΙ ΑΝΑΚΟΙΝΩΣΕΙΣ 28&nbspΙαν&nbsp2021 |&nbsp07:51\nΡΕΥΣΤΟΤΗΤΑ ΑΠΟ ΤΙΣ ΑΓΟΡΕΣ 27&nbspΙαν&nbsp2021 |&nbsp19:15\nΙκανοποίηση Σταΐκούρα για το επιτόκιο του 10ετούς ελληνικού ομολόγου.


Ψυχολογία του παιδιού απο 0-18 | Ρώτα τη Σίβυλλα\nCategory Archives: Ψυχολογία του παιδιού απο 0-18\nΗ προσωπικότητά μας διαμορφώνεται πριν ακόμη αρθρώσουμε την πρώτη μας λέξη Σύνδεση της ιδιοσυγκρασίας κατά τη βρεφική ηλικία με την ενήλικη προσωπικότητά μας αποκαλύπτει νέα έρευνα, η οποία θεωρείται τεράστιο βήμα σε ό,τι αφορά την ψυχική υγεία\nΨΥΧΗ & ΣΩΜΑ | THE LIFO TEAM 12.9.2016\nΤην προσωπικότητά μας την οφείλουμε σε πολλούς παράγοντες: στα γονίδια, στον τρόπο που ανατραφήκαμε, στο είδος της παιδείας που λάβαμε, στις συναναστροφές μας και σε πολλά ακόμη. Όλα παίζουν τον ρόλο τους στη διαμόρφωσή μας. Όμως, ποια είναι η απάντηση στην ερώτηση πότε ακριβώς άρχισε να παίρνει σχήμα και μορφή ο πραγματικός μας χαρακτήρας; Αν, για παράδειγμα, είμαστε ντροπαλοί ως ενήλικες, είναι αυτό σημάδι ότι υπήρξαμε και ντροπαλοί ως παιδιά; Η επιστήμη λέει ναι και σύμφωνα με πρόσφατα στοιχεία φαίνεται να απορρίπτει την οικεία φράση «μην τον βλέπεις έτσι, ως παιδί ήταν πολύ τολμηρό και ζωηρό». Για την ακρίβεια, και σύμφωνα με μια πρόσφατη μελέτη του Ινστιτούτου Φυσιολογίας του Νοβοσιμπίρσκ στη Ρωσία, υπάρχουν σημαντικοί συσχετισμοί ανάμεσα στις τάσεις της συμπεριφοράς που είχαμε όταν ήμασταν μόλις λίγων μηνών και στην προσωπικότητα που έχουμε σήμερα. Αυτό δεν σημαίνει ότι η προσωπικότητά μας είχε διαμορφωθεί πλήρως τόσο νωρίς, αλλά ότι οι ρίζες αυτού που είμαστε μπορούν να ανιχνευθούν στις πρώτες κιόλας μέρες της ζωής μας. Μωρά που ήταν χαμογελαστά και με καλή διάθεση σε γενικές γραμμές και με ελάχιστες αποκλίσεις συνέχιζαν να είναι χαρούμενα, αισιόδοξα και δραστήρια παιδιά. Όχι ότι δεν υπήρχαν και εξαιρέσεις, που έδειχναν ότι η βρεφική ιδιοσυγκρασία δεν είναι πάντα και… πεπρωμένο Ομάδα ψυχολόγων που μελετούσε τη συμπεριφορά μωρών ήδη από τη δεκαετία του ’50 προτιμούσε να αναφέρεται σε όλο αυτό με τον γνωστό όρο «ιδιοσυγκρασία» παρά «προσωπικότητα». Πρόκειται για εκείνη την ομάδα επιστημόνων της Νέας Υόρκης που συμμετείχε στη φημισμένη Διαχρονική Μελέτη της Ανθρώπινης Συμπεριφοράς. Επικεφαλής της ομάδας ήταν τότε ένα ζευγάρι γιατρών, η Stella Chess και ο Alexander Thomas, οι οποίοι είχαν ξεκινήσει να μελετούν τη συμπεριφορά 133 παιδιών από τη μέρα της γέννησής τους μέχρι τη μέρα που έγιναν 30 ετών, κρατώντας παράλληλα αρχεία συνεντεύξεων με τους γονείς. Βάσει των ευρημάτων της πολυετούς έρευνάς τους είχαν καταλήξει στο συμπέρασμα ότι υπάρχουν εννέα διαφορετικές πτυχές βρεφικού ταμπεραμέντου, λαμβάνοντας πάντα υπόψη το επίπεδο δραστηριότητας, τη διάθεση και τον βαθμό απόσπασης της προσοχής. Όσο τα παιδιά μεγάλωναν, οι ειδικοί περιόριζαν τις κατηγορίες σε μόλις τρεις: εύκολο παιδί, δύσκολο παιδί, κυκλοθυμικό παιδί. Μπορούσε, όμως, αυτή η κατηγοριοποίηση να είναι προάγγελος της προσωπικότητας που θα διαμορφωνόταν αργότερα; Η περίφημη μελέτη της Νέας Υόρκης πρόσφερε κάποια ευρήματα προς αυτή την κατεύθυνση, καθώς παιδιά που είχαν κατηγοριοποιηθεί ως δύσκολοι χαρακτήρες στην ηλικία των 3 ετών εμφάνιζαν την τάση να ανήκουν στην ίδια κατηγορία ανθρώπων και ως ενήλικες. Για πολύ καιρό οι ψυχολόγοι πάσχιζαν να ανακαλύψουν έναν αξιόπιστο συσχετισμό ανάμεσα στη βρεφική ιδιοσυγκρασία και στην ενήλικη προσωπικότητα, χωρίς, ωστόσο, επιτυχία. Αυτό άρχισε να αλλάζει κατά τη διάρκεια της τελευταίας δεκαετίας, όπου παρά το ότι η βρεφική ιδιοσυγκρασία εξακολουθεί να μην αποτελεί γνώμονα για τον ενήλικο χαρακτήρα, παρ’ όλα αυτά τα ευρήματα των ερευνών πλέον συνδέουν αυτά τα δύο. 29.7.2016 Να γιατί δεν έχουμε αναμνήσεις από την εποχή που ήμασταν μωρά Ας σημειωθεί ότι σήμερα οι μέθοδοι αξιολόγησης της βρεφικής ιδιοσυγκρασίας έχουν αλλάξει και ότι οι παλιοί εννέα τύποι ιδιοσυγκρασίας έχουν αντικατασταθεί με τρεις. Με βρέφη/παιδάκια που διατηρούν τον αυτοέλεγχό τους και την ικανότητα συγκέντρωσής τους σε ένα παιχνίδι/δραστηριότητα, με εκείνα που επηρεάζονται αρνητικά από τα εξωτερικά ερεθίσματα και φοβούνται ή ταράζονται σχετικά εύκολα και με εκείνα που είναι πιο εξωστρεφή, με υψηλά επίπεδα ενθουσιασμού και κοινωνικοποίησης. Σύμφωνα με τη ρωσική μελέτη που προαναφέρθηκε και δημοσιεύθηκε πριν από λίγους μήνες από την Helena Slobodskaya, η σύνδεση των δύο –βρεφικής ιδιοσυγκρασίας και ενήλικης προσωπικότητας– έγινε πιο εύκολη όταν η Slobodskaya ζήτησε από 45 γονείς να αξιολογήσουν το… ταμπεραμέντο των παιδιών τους σε δύο χρονικές φάσεις: στις πρώτες στιγμές της ζωής τους και στην ηλικία των 8 ετών. Συγκρίνοντας τις δύο μετρήσεις, αποκαλύφθηκε ένα σεβαστό ποσοστό συγκλίσεων συμπεριφοράς την οποία τα βρέφη διατήρησαν μεγαλώνοντας. Μωρά που ήταν χαμογελαστά και με καλή διάθεση, σε γενικές γραμμές και με ελάχιστες αποκλίσεις, συνέχιζαν να είναι χαρούμενα, αισιόδοξα και δραστήρια παιδιά. Όχι ότι δεν υπήρχαν και εξαιρέσεις, που έδειχναν ότι η βρεφική ιδιοσυγκρασία δεν είναι πάντα και… πεπρωμένο. Αλλά στο σύνολό τους τα αποτελέσματα της έρευνας επιβεβαιώνουν αυτό που οι ερευνητές ισχυρίζονται εδώ και χρόνια: τα χαρακτηριστικά της ιδιοσυγκρασίας που εμφανίζουμε τους πρώτους μήνες της ζωής μας γίνονται η βάση για την κατοπινή μας προσωπικότητα. Ναι, αλλά ποιο το όφελος από τα αποτελέσματα αυτής της έρευνας; Σύμφωνα με όσα έχουν ήδη δει το φως της δημοσιότητας στον ξένο τύπο, είναι ένα σοβαρό βήμα προς τον εντοπισμό σοβαρών ψυχολογικών προβλημάτων τα οποία κρύβονται πίσω από συγκεκριμένες συμπεριφορές, ήδη από την παιδική μας ηλικία. Η έγκαιρη διάγνωσή τους μπορεί να αλλάξει για πάντα το πεδίο της ψυχικής υγείας, εφόσον σοβαρές ψυχικές νόσοι και διαταραχές μπορούν να προλαμβάνονται…\nΜε στοιχεία από το BBC Πηγή: http://www.lifo.gr\nΓιατί κάποιοι θυμούνται, έστω και θολά, περιστατικά από τα 2 πρώτα χρόνια της ζωής τους και κάποιοι μόνο μετά τα 5 ή 6 τους; Υπάρχει βέβαια και η θεωρία που υποστηρίζει ότι είναι αδύνατον να θυμηθούμε τα πρώτα χρόνια της ζωής μας, ακριβώς επειδή ο εγκέφαλος μας δεν διαθέτει σ’ αυτές τις ηλικίες ακόμη την κατάλληλη… τεχνική υποστήριξη. Έχουμε αναμνήσεις από την παιδική μας ηλικία, θυμόμαστε πρόσωπα, μυρωδιές, φίλους, παραμύθια και παιδικά τραγουδάκια, όμως, σχεδόν κανείς δεν θυμάται το παραμικρό από την πιο συγκλονιστική στιγμή της ζωής του, τη γέννηση του, και πολλοί λίγοι έχουν έστω και την παραμικρή ανάμνηση από τα δύο, μπορεί και τρία, πρώτα χρόνια της ζωής τους. Γιατί; Τα πρώτα μας βήματα, οι πρώτες μας λέξεις, οι πρώτες μας μπουκιές από κάτι που μας άρεσε να τρώμε, οι πρώτες μας συναναστροφές με άλλα νήπια, απλά δεν υπάρχουν στη μνήμη μας. Ή καλύτερα υπάρχουν, επειδή τις θυμούνται οι γονείς μας για να μας τις πουν και να ισχυροποιήσουν κάτι που δεν είναι καν ανάμνηση, παρά μόνο μια θολή εικόνα ίσως. Να ένα ζήτημα που βραχυκύκλωνε δεκαετίες τώρα ψυχολόγους, νευρολόγους, γλωσσολόγους. Αυτή η μαύρη τρύπα των χαμένων αναμνήσεων μας, από τα πρώτα χρόνια της ζωής μας, που συνήθως μας καθορίζουν ως χαρακτήρες και αυτόνομες προσωπικότητες. Αυτή ήταν και μια εμμονή του Ζίγκμουντ Φρόιντ πριν από 100 χρόνια και από αυτήν ακριβώς γεννήθηκαν και κάποιες εξαιρετικά προβοκατόρικες απορίες για τη “βρεφική αμνησία”, όπως ονομάστηκε αυτού του είδους η αδυναμία του ανθρώπινου είδους. Γιατί τα παιδιά σήμερα είναι τόσο δυστυχισμένα; Όπως για παράδειγμα: αυτές οι πρώτες αναμνήσεις συνέβησαν ως πραγματικά γεγονότα ή ήταν κάτι που τελικώς “κατασκευάσαμε” εμείς από όσα είδαν και μας περιέγραψαν άλλοι; Μπορούμε να θυμηθούμε γεγονότα από μία περίοδο της ζωής μας που δεν γνωρίζαμε ακόμη τις λέξεις, ούτε καλά καλά να μιλάμε για να τα περιγράψουμε; Και τι πιθανότητες υπάρχουν προκειμένου μια μέρα να ανακτήσουμε αυτές τις χαμένες μας αναμνήσεις; Ένα κομμάτι του παζλ που ίσως να δίνει κάποιες απαντήσεις σε όλα αυτά, βρίσκεται στο γεγονός ότι ο εγκέφαλος των μωρών μοιάζει με ένα είδος σπόγγου που απορροφά τα πάντα: ήχους, λέξεις, εικόνες, διαμορφώνοντας περίπου 700 νευρολογικές συνδέσεις κάθε δευτερόλεπτο και κατασκευάζοντας ένα ευρύ δίκτυο εκμάθησης λέξεων, αληθινά γρήγορο και με τεράστια χωρητικότητα. Αν μάλιστα, λάβει κανείς υπ’ όψιν και μια πιο πρόσφατη έρευνα, ο εγκέφαλος των μωρών δουλεύει με αυτούς τους ρυθμούς από τη στιγμή που ήδη στο συγκεκριμένο όργανο σχηματίζεται μέσα στη μήτρα. Κάπου εδώ οι επιστήμονες παρεμβάλουν το εξής: ακόμη και ως ενήλικες δεν θυμόμαστε λεπτομέρειες και πληροφορίες, αν δεν καταβάλουμε προσπάθεια να τις συγκρατήσουμε. Έτσι μια εξήγηση για τη «βρεφική αμνησία» είναι ότι αυτή είναι αποτέλεσμα ακριβώς της έλλειψης προσπάθειας να συγκρατηθούν αυτές οι μνήμες. Με λίγα λόγια τα μωρά δεν είναι σε θέση να γνωρίζουν αυτόν τον μηχανισμό, οπότε οι πρώτες αναμνήσεις χάνονται πανεύκολα. Σε αυτό συμβάλλει – σύμφωνα και με έναν Γερμανό ψυχολόγο και ερευνητή του 19ου αιώνα, τον Hermann Ebbinghaus – και το αν η ανάμνηση είναι προσωπικού περιεχομένου, αφορά δηλαδή εμάς ή αφορά κάτι που είδαμε ή ακούσαμε. Και ενώ σύμφωνα με μελέτες και πολυετείς έρευνες, η πιο παλιά ανάμνηση που μπορεί να έχει κάποιος είναι απ’ όταν ήταν δύο χρονών, ενώ κατά βάσει οι άνθρωποι έχουν αξιόπιστες αναμνήσεις από τα 6-7 χρόνια τους και μετά, το γιατί κάποιοι θυμούνται πολύ πιο πίσω από το συνηθισμένο εξηγήθηκε μετά από ένα αρκετά ευρύ πείραμα. Η γλώσσα βοηθά στο να δημιουργηθεί μία δομή για τις αναμνήσεις μας, μία αφηγηματική δομή. Δημιουργώντας μια ιστορία, η εμπειρία μας οργανώνεται συστηματικότητα και γινόμαστε πιο ικανοί στο να ανακαλούμε πράγματα που συνέβησαν πίσω στον χρόνο. Αυτό είχε πραγματοποιηθεί από τον ψυχολόγο Qi Wang στο πανεπιστήμιο του Κορνέλ, μεταξύ Κινέζων και Αμερικανών φοιτητών. Όπως απέδειξαν τα περί εθνών στερεότυπα, οι αναμνήσεις των Αμερικανών ήταν πιο μακροσκελείς, επεξεργασμένες και ύποπτα εγωκεντρικές. Αντίθετα, οι αναμνήσεις των Κινέζων ήταν πιο σύντομες και στηρίζονταν σε γεγονότα. Και κυρίως, ξεκινούσαν 6 μήνες αργότερα. Δεν πρόκειται για ένα ασυνήθιστο μοτίβο σε ό,τι αφορά τη μελέτη των αναμνήσεων. Όταν προσπαθούμε να ανακαλέσουμε στη μνήμη μας κάτι που μας έχει συμβεί, η περιγραφή του είναι πιο εύκολη, σαφής και σύντομη. Στηρίζεται σε γεγονότα. Είναι η διαφορά ανάμεσα στο “υπήρχαν τίγρεις στο ζωολογικό κήπο” και “είδα τίγρεις στον ζωολογικό κήπο και φοβήθηκα”. Γεγονός και συναίσθημα φτιάχνουν μία απολύτως αξιόπιστη ανάμνηση. Αν δεν το θυμάστε, ρίξτε την ευθύνη στους γονείς σας που δεν σας ρώτησαν σχετικά, λέει ο Wang. “Αν ο κοινωνικός περίγυρος σας λέει ότι αυτές οι αναμνήσεις είναι σημαντικές για εσάς, θα τις συγκρατήσετε”. Και λέει αλήθεια. Σε κάποιους πολιτισμούς που δίνουν έμφαση στο παρελθόν – όπως οι Μαορί, όπως αναφέρει ο ερευνητής – τα παιδιά έχουν αναμνήσεις από το 2ο έτος της ζωής τους. Φυσικά, μεγάλο ρόλο παίζει και η δύναμη της ομιλίας, επισημαίνει ο Robyn Fivush, ψυχολόγος στο Πανεπιστήμιο του Emory University. “Η γλώσσα βοηθά στο να δημιουργηθεί μία δομή για τις αναμνήσεις μας, μία αφηγηματική δομή. Δημιουργώντας μια ιστορία, η εμπειρία μας οργανώνεται συστηματικότητα και γινόμαστε πιο ικανοί στο να ανακαλούμε πράγματα που συνέβησαν πίσω στον χρόνο. Υπάρχει βέβαια και η θεωρία που υποστηρίζει ότι είναι αδύνατον να θυμηθούμε τα πρώτα χρόνια της ζωής μας, ακριβώς επειδή ο εγκέφαλος μας δεν διαθέτει σ’ αυτές τις ηλικίες ακόμη την κατάλληλη… τεχνική υποστήριξη. Ο λόγος για τον ιππόκαμπο, το κέντρο της ικανότητας του εγκεφάλου να μαθαίνει και να θυμάται. Κατά την επιστήμη, όταν είμαστε ακόμη μωρά, ο ιππόκαμπος δεν έχει ακόμη αναπτυχθεί πλήρως ώστε να συγκρατεί καλά αναμνήσεις γεγονότων, προσώπων, συζητήσεων, εξ ου και το κενό στο αρχείο των πρώτων χρόνων της ζωής μας.


Πολυ φθηνα [0 ως 87] Joy Fashion House Γυναικεία Πανωφόρια 2021 Χρώμα: Γκρι από το Joy Fashion House\nGwen γούνα γκρι\nΟδηγός αγοράς για Πολυ φθηνα [0 ως 87]Joy Fashion House Γυναικεία Πανωφόρια 2021 Χρώμα: Γκρι από το Joy Fashion House\nΝέα στην κατηγορία "Πολυ φθηνα [0 ως 87]Joy Fashion House Γυναικεία Πανωφόρια 2021 Χρώμα: Γκρι από το Joy Fashion House"\nΠολυ φθηνα [0 ως 87]Joy Fashion House Γυναικεία Πανωφόρια 2021 Χρώμα: Γκρι από το Joy Fashion House\nΕδώ θα βρεις online Πολυ φθηνα [0 ως 87]Joy Fashion House Γυναικεία Πανωφόρια 2021 Χρώμα: Γκρι από το Joy Fashion House στις καλύτερες τιμές της αγοράς. Όλες οι νέες συλλογές σε Πολυ φθηνα [0 ως 87] Joy Fashion House Γυναικεία Πανωφόρια 2021 Χρώμα: Γκρι από το Joy Fashion House για να επιλέξεις.\nΧρώμα:Γκρι από το Joy Fashion House Βρές την καλύτερη τιμή για Γυναικεία Πανωφόρια Joy Fashion House. Ανακάλυψε τα πιο όμορφα σχέδια σε Joy Fashion House Γυναικεία Πανωφόρια. Αγόρασε Γυναικεία Πανωφόρια από τα μεγαλύτερα Ελληνικά ηλεκτρονικά καταστήματα.


Τρίτη, 20 Ιουλίου 2021 13:37\nΑπομακρύνονται από τις ομάδες τους, 54 πυροσβέστες από τις 8 ΕΜΑΚ όλης της χώρας, καθώς αρνήθηκαν να εμβολιαστούν. Οι πυροσβέστες είχαν περιθώριο να εμβολιαστούν μέχρι το τέλος Ιουνίου ενώ τους είχε δοθεί μια άτυπη παράταση έως το τέλος Ιουλίου, ωστόσο επέλεξαν να μην εμβολιαστούν. Έτσι μετακινούνται σε όμορες υπηρεσίες, ενώ λαμβάνεται μέριμνα για την αντικατάστασή τους.\nΕπτά πυροσβέστες αποχωρούν από την ΕΜΑΚ στη Κρήτη.\nΚαι στη Κρήτη επτά πυροσβέστες αποχωρούν καθώς αρνήθηκαν να εμβολιαστούν και μεταφέρονται σε άλλα πόστα της Πυροσβεστικής Υπηρεσίας.\nΣε όλες τις κενές θέσεις πλέον έρχονται άλλοι πυροσβέστες, εμβολιασμένοι προφανώς, από άλλες θέσεις της Πυροσβεστικής.\nΣε καμμία περίπτωση πάντως, σύμφωνα με πηγές δεν θα υπάρξουν κυρώσεις για τους αρνητές Πυροσβέστες ή κάποια μείωση στους μισθούς τους.


Μάθετε με μία εξέταση εάν θα παχύνετε! - Αλεξάνδρα Καππάτου Ψυχολόγος - Παιδοψυχολόγος\nΑρχική \_ Χωρίς κατηγορία \_ Μάθετε με μία εξέταση εάν θα παχύνετε!\nΜάθετε με μία εξέταση εάν θα παχύνετε!\nΚι ενώ η παχυσαρκία έχει πάρει πλέον διαστάσεις επιδημίας, οι ερευνητές του Πανεπιστημίου Dartmouth διαπίστωσαν ότι η λειτουργική μαγνητική τομογραφία του εγκεφάλου είναι δυνατό να βοηθήσει στην πρόβλεψη της μελλοντικής πρόσληψης βάρους.\nΣτην έρευνα που δημοσιεύτηκε στο επιστημονικό περιοδικό «The Journal of Neuroscience», οι ερευνητές έδειξαν ότι υπάρχει ένας συσχετισμός μεταξύ της αντίδρασης του κέντρου ανταμοιβής του εγκεφάλου σε ερεθίσματα που σχετίζονται με το φαγητό και της μελλοντικής αύξησης του βάρους.\nΟι ερευνητές υπέβαλαν πρωτοετείς φοιτητές σε μαγνητικές τομογραφίες του εγκεφάλου, ενώ παράλληλα τους έδειχναν σκηνές ζώων, εικόνες της φύσης, λαχταριστά φαγητά και ανθρώπους. Έξι μήνες αργότερα διαπιστώθηκε ότι οι συμμετέχοντες των οποίων ο εγκέφαλος είχε την εντονότερη αντίδραση στα ερεθίσματα του φαγητού είχαν σημειώσει και τη μεγαλύτερη αύξηση του βάρους τους. Σύμφωνα με τους ειδικούς, ο βαθμός ενεργοποίησης του κέντρου ανταμοιβής του εγκεφάλου στις εικόνες φαγητού συσχετίζεται με την πρόσληψη βάρους.\nΠαράλληλα, διαπιστώθηκε, στο πλαίσιο της ίδιας έρευνας, ότι και ο βαθμός ανταπόκρισης του εγκεφάλου σε σεξουαλικές εικόνες αποτελούσε δείκτη πρόβλεψης της ερωτικής επιθυμίας. Οι επιστήμονες που συμμετείχαν στη συγκεκριμένη έρευνα ενδιαφέρονται για τις θεωρίες που αφορούν στον αυτοέλεγχο ή αλλιώς τη δύναμη της θέλησης.\nΣτην παρούσα έρευνά τους σημειώνουν ότι το πρώτο βήμα για τον έλεγχο της κατανάλωσης φαγητού απαιτεί τη συνειδητή αυτοπαρακολούθηση, έτσι ώστε να γνωρίζουμε τον τρόπο με τον οποίο αντιδρούμε σε παράγοντες του περιβάλλοντος, όπως λόγου χάρη μια πιατέλα με γλυκά που σερβίρονται ως επιδόρπιο σε ένα εστιατόριο.\nΜε άλλα λόγια, πρέπει να αποκτήσουμε επίγνωση των αντιδράσεών μας, προκειμένου να μην παρασυρόμαστε και να συγκρατούμε τις ορμές μας.


«Εξαιρετικός ποδοσφαιριστής ο Ελ Αραμπί, σίγουρα θα είναι μέλος της Εθνικής ομάδας» - Ποδόσφαιρο - gavros.gr\n«Εξαιρετικός ποδοσφαιριστής ο Ελ Αραμπί, σίγουρα θα είναι μέλος της Εθνικής ομάδας»\nΤρίτη, 21 Ιανουαρίου 2020 - 22:56\nΜε τις επιδόσεις του να έχουν χτυπήσει… κόκκινο έχοντας σκοράρει 19 τέρματα σε όλες τις διοργανώσεις και να είναι και πρώτος σκόρερ του πρωταθλήματος της Super League με 14, ο Γιουσέλ Ελ Αραμπί γίνεται συνεχώς θέμα συζήτησης στην χώρα του.\nΜάλιστα, ο προπονητής της εθνικής Μαρόκου, Βαχίντ Χαλίλοβιτς, τρίβει τα χέρια του με την αγωνιστική κατάσταση που βρίσκεται ο φορ του Θρύλου.\nΠαράλληλα, ο βοηθός του, Μουσταφά Χαντζί, σε δηλώσεις του τόνισε ότι θα είναι σίγουρα μέλος της εθνικής ομάδας της χώρας του.\n«Ο Ελ Αραμπί έχει βελτιώσει πολύ το επίπεδο και αυτό αποδεικνύεται από το γεγονός πως είναι ο πρώτος σκόρερ του ελληνικού πρωταθλήματος. Είναι ένας εξαιρετικός ποδοσφαιριστής, ο οποίος οπουδήποτε παίζει αφήνει το στίγμα του. Σίγουρα θα είναι μέλος της Εθνικής ομάδας».\nΟι Άγγλοι φέρνουν στο προσκήνιο του Ολυμπιακού τον Νίκολιτς\nΔημοσιεύματα στο Νησί αναφέρουν ότι ο 32χρονος φορ είναι ένας από τους παίκτες που ενδιαφέρουν τους «ερυθρόλευκους».\nΟ μέσος του Ολυμπιακού συμπλήρωσε τέσσερις κίτρινες κάρτες και έτσι δεν θα αγωνιστεί στο ματς με τους Ακρίτες.\nΕκατοντάδες ΓΑΥΡΟΙ στην άφιξη του Θρύλου στο Ηράκλειο\nΠλήθος κόσμου του Ολυμπιακού βρέθηκε στο «Ν. Καζαντζάκης» προκειμένου να υποδεχθεί τους παίκτες της ομάδας.\nΟ Ολυμπιακός 26η καλύτερη ομάδα του πλανήτη!\nΣύμφωνα με την διεθνή ομοσπονδία ιστορίας και στατιστικής, ο Θρύλος συγκαταλέγεται στο Top-30 των ομάδων ποδοσφαίρου στον κόσμο!\n27/02 - 01:02\nΠάντα δίπλα στον Τσιμίκα (photo)\n27/02 - 00:41\nΚοβάτσεβιτς: «Περιμέναμε ένα δύσκολο ματς»\n27/02 - 00:17\nΗ πτήση του Σα! (photo)\n27/02 - 00:06\n26/02 - 23:38\n1+1 κοινά στοιχεία!\n26/02 - 23:10\n«Μονομαχία» Μαρτίνς και Αβραάμ! (photo)\n26/02 - 22:47\nΠρόκριση στο Final 4 μέσα στη Νέα Φιλαδέλφεια!\n26/02 - 22:38\n«Καθάρισε» με 3-1 σετ την ΑΕΚ! (photo)\n26/02 - 22:18\nΚαρέ-καρέ η προπόνηση του Ολυμπιακού! (photos)\n26/02 - 22:02\nΕλαμπντελαουί: «Σκεφτόμαστε θετικά και το πιστεύουμε!»


Έκρηξη μετεωρίτη στην Ανταρκτική πριν από χιλιάδες χρόνια! | Any species, any size, any color.\nΈκρηξη μετεωρίτη στην Ανταρκτική πριν από χιλιάδες χρόνια!\nΑπό ΛΕΩΝ On Παρασκευή, 5 Μαρτίου 2010 1 ΠΑΤΟΥΣΕΣ\nΊσως δεν είναι τελικά τόσο σπάνιο το μυστηριώδες περιστατικό που συνέβη το 1908 στη ρωσική Τουνγκούσκα, όπου πιθανότατα μια τεράστια σε ισχύ έκρηξη διαστημικού βράχου πάνω από την επιφάνεια του εδάφους ισοπέδωσε κυριολεκτικά μια μεγάλη δασική περιοχή στη Σιβηρία, γύρω στα 2.000 τετραγωνικά χιλιόμετρα. Βρετανοί και Ιταλοί επιστήμονες, όπως ανακοίνωσαν, βρήκαν σαφείς ενδείξεις ότι κάτι ανάλογο συνέβη πριν από πολλές χιλιάδες χρόνια και πάνω από την Ανταρκτική, κάτι που, αν επιβεβαιωθεί, αυξάνει τον κίνδυνο που αντιμετωπίζει εξ ουρανού ο πλανήτης μας στο μέλλον.\nΟι ενδείξεις προέρχονται από την εύρεση μικροσκοπικών σωματιδίων από μετεωρίτες, καθώς και ενός στρώματος σκόνης εξωγήινης προέλευσης, βαθειά στους πάγους της Ανταρκτικής. Η ανακάλυψη έγινε από τους Λουίτζι Φόλκο και Ματίας βαν Γκίνεκεν του πανεπιστημίου της Σιένα και τον Φιλ Μπλαντ του Imperial College του Λονδίνου, και παρουσιάστηκε σε διεθνές συνέδριο της Σεληνιακής και Πλανητικής Εταιρίας στις ΗΠΑ, σύμφωνα με το BBC.\nΟι ερευνητές εκτιμούν ότι, όπως και στην περίπτωση της Σιβηρίας, ο μεγάλος διαστημικός βράχος δεν προσέκρουσε στην επιφάνεια του εδάφους αλλά εξερράγη στην ατμόσφαιρα πάνω από την Ανταρκτική. Το στρώμα εξωγήινης σκόνης χρονολογήθηκε ότι έχει ηλικία περίπου 480.000 ετών, μια πιθανή ημερομηνία για το περιστατικό. Ανάμεσα στο σημείο εύρεσης της σκόνης και σε εκείνο της ανακάλυψης των μικροσωματιδίων από μετεωρίτες μεσολαβεί μια απόσταση άνω των 2.900 χιλιομέτρων.\nΓια να εξαπλωθεί η σκόνη σε τόσο μεγάλη απόσταση (αν όντως τα ευρήματα στις δύο τοποθεσίες συνδέονται με το ίδιο συμβάν), οι επιστήμονες εκτιμούν ότι το διαστημικό σώμα θα ζύγιζε γύρω στους 100.000 τόνους. Η έκρηξη στην Τουνγκούσκα αποδίδεται σε μετεωρίτη μήκους μερικών μέτρων, που εξερράγη πέντε ως δέκα χιλιόμετρα πάνω από το έδαφος.\nΠαρόμοια περιστατικά εκτιμάται ότι συμβαίνουν κάθε 500 έως 1.000 χρόνια στη Γη, με βάση υπολογισμούς σε υπολογιστές που έκαναν οι Βρετανοί ερευνητές.\nΌπως επισημαίνουν, είναι εύκολο με το πέρασμα του χρόνου να σβήσουν τα ίχνη του συμβάντος. «Αν πάει κανείς στην Τουνγκούσκα σήμερα, πρέπει να καταβάλει πολλή προσπάθεια για να βρει κάποιο ίχνος από το περιστατικό –και συνέβη μόλις το 1908», δήλωσε ο Μπλαντ.\nπολύ ενδιαφέρον λέαινα,\n5 Μαρτίου 2010 - 8:45 μ.μ.


Κόλπο γκρόσο | Η Εφημερίδα των Συντακτών\nΜολονότι ξεκίνησε 14ος στο γκραν πρι της Γερμανίας, ο Χάμιλτον εκμεταλλεύτηκε το λάθος του Φέτελ για να νικήσει και να πάρει πάλι προβάδισμα\nΑΛΛΑ ΑΘΛΗΜΑΤΑ ΕΝΤΥΠΗ ΕΚΔΟΣΗ 23.07.2018, 06:19\nΣτη διάρκεια του Σαββατοκύριακου, όλα έδειχναν ότι η Ferrari θα κέρδιζε τη Mercedes μέσα στο σπίτι της, στη Γερμανία. Στις ελεύθερες και κατατακτήριες δοκιμές, τα μονοθέσια της Σκουντερία είχαν θαυμαστή αξιοπιστία και ταχύτητα. Ηρθε και η 14η θέση του Λιούις Χάμιλτον το Σάββατο, οπότε ο δρόμος του Σεμπάστιαν Φέτελ από την πολ ποζίσιον στη νίκη φαινόταν ανοιχτός...\nΟ Γερμανός διατήρησε την πρωτοπορία από την αρχή του αγώνα, με τον Βάλτερι Μπότας και τον Κίμι Ράικονεν να ακολουθούν. Πιο πίσω, όμως, ήδη από τον 4ο γύρο ο Χάμιλτον είχε ανέβει στην πρώτη δεκάδα. Και στον 15ο γύρο πλησίασε το γκρουπ της κορυφής. Δεν θα σταματούσε εκεί όμως.\nΣτον 20ό γύρο, ο Φέτελ μπήκε στα πιτ και, όταν επέστρεψε, ήταν πίσω από τον ομόσταβλό του, τον Ράικονεν. Δέκα γύρους αργότερα, ο Γερμανός εξέφρασε τη δυσαρέσκειά του στους μηχανικούς του, καθώς ήταν πιο γρήγορος από τον Φινλανδό και έχανε χρόνο πίσω του φθείροντας παράλληλα τα ελαστικά του. Η Ferrari δεν πήρε απόφαση αμέσως, όμως έστω και καθυστερημένα είπε στον Ράικονεν να αφήσει τον Φέτελ να τον προσπεράσει. Πάλι φαινόταν ανοιχτός ο δρόμος για τον Γερμανό.\nΟμως τότε ήρθε η βροχή... Δεν κάλυψε όλη την πίστα, όμως ήταν αρκετή για να αλλάξει τα σχέδια των μηχανικών. Οσοι πόνταραν στα ενδιάμεσα, ήταν αυτοί που τελικά δικαιώθηκαν, όπως η Mercedes που πλησίασε πολύ στην κορυφή.\nΟ Φέτελ δεν αντιμετώπιζε προβλήματα, έως ότου ένα λάθος φρενάρισμα τον έστειλε στην άμμο και πάνω στον προστατευτικό τοίχο, βάζοντας τέλος στην κούρσα του. Το αυτοκίνητο ασφαλείας εκμηδένισε τις αποστάσεις και ο Χάμιλτον εκμεταλλεύτηκε τη συγκυρία για να πάρει μια ανέλπιστη πρωτοπορία και να την κρατήσει μέχρι τέλους, ανεβαίνοντας παράλληλα στην κορυφή της βαθμολογίας, με 17 βαθμούς περισσότερους από τον Φέτελ.\n«Το πίστευα! Ηταν δύσκολο μεν, ξεκινώντας από την 14η θέση, αλλά πρέπει πάντα να πιστεύεις στη νίκη. Η ομάδα έκανε πολύ καλή δουλειά, το αυτοκίνητο σήμερα ήταν φανταστικό. Είναι μία από τις καλύτερες κούρσες της ζωής μου», δήλωσε συγκινημένος στο τέλος του αγώνα ο Χάμιλτον και εντόπισε ακριβώς πού κρίθηκε ο αγώνας:\n«Οταν άρχισε να βρέχει, κατάλαβα ότι αυτή ήταν η ευκαιρία μου. Ομως δεν ήξερα τι θα συνέβαινε κατόπιν. Το λάθος του Φέτελ μάς ωφέλησε. Είναι τόσο ωραίο που καταφέραμε να κάνουμε το 1-2 για τη Mercedes μέσα στην έδρα μας, λίγες μέρες αφότου μας ανανέωσε τα συμβόλαια (σ.σ.: του ίδιου και του Βάλτερι Μπότας)».\nΟ Φέτελ ήταν απογοητευμένος που για άλλη μια φορά δεν κατάφερε να σπάσει το ρόδι στο Χοκενχάιμ και να πάρει την παρθενική νίκη του στην πατρίδα του:\n«Δεν ήταν ένα τεράστιο λάθος, όμως είχε τεράστιες συνέπειες στον αγώνα μας. Και είναι απογοητευτικό, γιατί έως τότε όλα πήγαιναν καλά. Αν έλειπε και η βροχή... Δεν τη χρειαζόμασταν... Το Σαββατοκύριακο ήταν γενικά θετικό, αν εξαιρέσουμε το δικό μου λάθος. Γι’ αυτό θέλω να ζητήσω συγγνώμη από την ομάδα που έκανε τα πάντα σωστά. Ενα μικρό λάθος, μια μεγάλη απογοήτευση. Τα λάστιχα δεν ήταν φρέσκα, όμως γλιστρούσε για όλους, όχι μόνο για μένα...»\nΑΛΛΑ ΑΘΛΗΜΑΤΑ 18.03.2019, 06:00\nΘρίαμβος του Μπότας, προβληματισμός στη Ferrari\nΠριν ξεκινήσει το φετινό παγκόσμιο πρωτάθλημα της Formula 1, όλα έδειχναν ότι από την αρχή θα εξελιχθεί σε άλλο ένα μπρα ντε φερ μεταξύ Λιούις Χάμιλτον και Σεμπάστιαν Φέτελ – τουλάχιστον αυτό έβγαινε από τις...\nΑΛΛΑ ΑΘΛΗΜΑΤΑ 27.03.2017, 06:08\nΗ Ferrari είναι εδώ!\nΗταν 20 Σεπτεμβρίου 2015, στο γκραν πρι της Σιγκαπούρης, όταν μονοθέσιο της Ferrari πανηγύρισε για τελευταία φορά νίκη στη Formula 1. Χρειάστηκε να περάσουν 18 μήνες από τότε, αλλά η Scuderia βρίσκεται ξανά...\nΑΛΛΑ ΑΘΛΗΜΑΤΑ 28.11.2016, 06:15\nΟ νέος βασιλιάς\nΠρώτος τίτλος στη F1 για τον Νίκο Ρόζμπεργκ και δεύτερος για την οικογένειά του, 34 χρόνια μετά τον θρίαμβο του πατέρα του. Από τα πολλά σενάρια που χάριζαν τον τίτλο στον Γερμανοφινλανδό πιλότο της Mercedes,...


Ο Βασιλόπουλος κλείνει τα σχολεία στη Νέα Φιλαδέλφεια τη Δευτέρα γιατί «έτσι θέλει»! Ο Βασιλόπουλος κλείνει τα σχολεία στη Νέα Φιλαδέλφεια τη Δευτέρα γιατί «έτσι θέλει»!\nΟ Βασιλόπουλος κλείνει τα σχολεία στη Νέα Φιλαδέλφεια τη Δευτέρα γιατί «έτσι θέλει»!\nΚλείστα θα παραμείνουν τα σχολεία στο Δήμο Ν. Φιλαδέλφειας – Ν. Χαλκηδόνας την ερχόμενη Δευτέρα (30/4) λόγω… πανηγυριού!\nΗ σχετική του ανακοίνωση είναι η εξής:\n«Κλειστά θα παραμείνουν όλα τα σχολεία της Α/θμιας και της Β/θμιας Εκπαίδευσης στο Δήμο Ν. Φιλαδέλφειας – Ν. Χαλκηδόνας την Δευτέρα 30/4 καθώς η προσέλευση στις σχολικές μονάδες τόσο των μαθητών όσο και των εκπαιδευτικών θα είναι ιδιαίτερα δύσκολη, με το πανηγύρι της Πρωτομαγιάς σε εξέλιξη και κατ’ επέκταση την Λεωφόρο Δεκελείας κατειλημμένη και τα δρομολόγια των μέσων μαζικής μεταφοράς τροποποιημένα».\nΟπως αναφέρει το e-alitheia.gr, τι προηγείται, λοιπόν, στην ιεράρχηση του δήμου; Το πανηγύρι της Πρωτομαγιάς, κι όχι η εκπαίδευση των νέων παιδιών της πόλης μας. “Ευκαιρία για κοπάνα”, μπορούν να σκέπτονται μερικοί έφηβοι, και τους το συγχωρούμε λόγω ηλικίας. Αλλά ο δήμος; Αντί να ωθεί τα παιδιά σε περισσότερη εκπαίδευση, αναζητεί αφορμές για κοπάνα. Αλλά, είπαμε: Στην αντίληψη της σημερινής δημοτικής Αρχής, η “αριστεία είναι ρετσινιά”, οπότε και αν χαθεί μια μέρα μάθησης, δεν χάθηκε και τίποτα ρε αδερφέ να ‘ουμμ.\nΩραία, αριστερή αποτύπωση Αξιών! Κι ας θυμάμαι εγώ τους παλιούς ΚΝίτες, αντιπάλους μου στα φοιτητικά μας χρόνια το πάλαι ποτέ, να χρησιμοποιούν ένα σύνθημα που πολύ θα ήθελα να το φωνάζω κι εγώ: “Πρώτοι στα μαθήματα, πρώτοι στους αγώνες”.\nΤώρα, ο κ. Βασιλόπουλος και η παρέα του το έχουν μεταλλάξει σε “πρώτοι στα πανηγύρια, πρώτοι στις κοπάνες”.\nΟλυμπιακός: Σελίδες της «μεταμοντέρνας ερυθρόλευκης μαγκιάς»\nΠΑΟΚ: Απαγόρευση εισόδου στα γήπεδα για ένα μήνα στον Μάκη Γκαγκάτση


Τι κάνει, τελικά, μια κρέμα αποτελεσματική; | Skingurus.gr\nΗ υψηλή περιεκτικότητά της σε δραστικά συστατικά είναι η προφανής απάντηση. Όμως τα πράγματα δεν είναι πάντα όπως φαίνονται. Όπως και σε μια συνταγή μαγειρικής, έτσι και στη λίστα των ουσιών μιας καλλυντικής σύνθεσης, το λίγο μπορεί να κάνει πολλά και το πολύ…λίγα.\n«Περιέχει δραστικά συστατικά σε υψηλή συγκέντρωση». Μια φράση κλισέ που χρησιμοποιούμε κατά κόρον -και στα δικά μας posts- όταν θέλουμε να τονίσουμε την αποτελεσματικότητα μιας καλλυντικής σύνθεσης. Σπάνια αναφερόμαστε στις «χαμηλές συγκεντρώσεις» ενός συστατικού- μόνο αν θέλουμε να τονίσουμε την ήπια δράση ενός προϊόντος, που το κάνει κατάλληλο για ευαίσθητες επιδερμίδες. Αυτός είναι ο γενικός κανόνας. Υπάρχουν όμως και πολλές εξαιρέσεις. Η φόρμουλα, βλέπετε, μιας καλλυντικής κρέμας μοιάζει με συνταγή μαγειρικής . Ακόμα και ελάχιστη ποσότητα ενός συστατικού μπορεί να κάνει τη διαφορά. Να κάνει το φαγητό νοστιμότερο και την κρέμα… αποτελεσματικότερη.\nΠοια συστατικά όμως ακολουθούν τον κανόνα και ποια τις εξαιρέσεις;\nΚανόνας των «5 πρώτων»: ναι μεν αλλά…\nΌπως έχουμε ξαναπεί, η λίστα των συστατικών που αναγράφεται υποχρεωτικά σε όλα σχεδόν τα καλλυντικά προϊόντα-εξαιρούνται ορισμένα προϊόντα μακιγιάζ …λόγω έλλειψης χώρου – μπορεί μας μας καθοδηγήσει κάπως στο να καταλάβουμε τι περιέχει μια σύνθεση και σε ποια συγκέντρωση, με την προϋπόθεση βέβαια ότι καταλαβαίνουμε τι διαβάζουμε… Σύμφωνα με τη νομοθεσία η κατάταξη γίνεται με φθίνουσα σειρά, από την υψηλότερη προς την χαμηλότερη συγκέντρωση εκτός από εκείνα που βλέπουμε να συνωστίζονται εκτός σειράς στην …ουρά της λίστας επειδή η συγκέντρωσή τους είναι κάτω από 1% . Στις 5 πρώτες θέσεις της λίστας, βρίσκονται τα συστατικά που κυριαρχούν στη φόρμουλα, αυτά δηλαδή που -θεωρητικά- καθορίζουν την αποτελεσματικότητά της. Βέβαια, επειδή στα περισσότερα καλλυντικά, το πρώτο που φιγουράρει είναι το νερό, στην ουσία μένουν μόνο τέσσερις θέσεις. Σε αυτές, ένα έμπειρο μάτι θα μπορέσει να εντοπίσει κάποιο από τα δραστικά συστατικά του προϊόντος όπως για παράδειγμα το υαλουρονικό οξύ και τη βιταμίνη C, φυτικά έλαια και υγροσκοπικούς παράγοντες, όπως η γλυκερίνη , αλλά και μη ενεργές ουσίες -π.χ. γαλακτωματοποιητές, πηκτικοί παράγοντες κ.α. - πολύτιμες μεν για την καλλυντικότητα της υφής της φόρμουλας, αδιάφορες δε για την επιδερμίδα. Με άλλα λόγια, ο κανόνας των 5 πρώτων δεν ισχύει πάντα και ό,τι βρίσκεται στην κορυφή δεν είναι απαραίτητα… top.\n5+2 πανίσχυρα… μικρά\nΤο γεγονός ότι το ενεργό συστατικό που προβάλλεται στη διαφήμιση της κρέμας ή στην ετικέτα της λείπει από το top 5 δεν σημαίνει ότι κάποιος σας…εξαπάτησε. Θα το βρείτε λίγο ή και αρκετά παρακάτω, ακόμα και στην ομάδα του 1%. Κι αυτό γιατί υπάρχουν συστατικά που δεν χρειάζονται υψηλές συγκεντρώσεις για να πραγματοποιήσουν όσα υπόσχονται. Ανάμεσά τους θα βρούμε πέντε από τα διασημότερα και άκρως αποτελεσματικά συστατικά αλλά και δύο πολυσυζητημένους «υπόπτους»...\n1. Βιταμίνη A: Ίσως είναι το πιο χαρακτηριστικό παράδειγμα του... λίγου που κάνει πολλά. Η αποτελεσματικότητα της πιο διάσημης αντιγηραντικής βιταμίνης δεν εξαρτάται από τη συγκέντρωση με την οποία τη συναντάμε στη φόρμουλα μιας κρέμας, γιατί η μορφή της είναι αυτή που καθορίζει τη δύναμή της. Για παράδειγμα, τα τοπικά ρετινοειδή- κρέμες με συγκεκριμένα παράγωγα της βιταμίνης Α που χορηγούνται μόνο με συνταγή- μολονότι η συγκέντρωσή τους σε δραστική ουσία είναι κάτω από 0,1%, είναι πιο αποτελεσματικά -αλλά και πιο ερεθιστικά- από άλλα ηπιότερα και ασφαλέστερα παράγωγα, όπως είναι η γνωστή μας ρετινόλη, που εμπλουτίζουν σε υψηλότερες συγκεντρώσεις τις καλλυντικές συνθέσεις.\n2. Αντιοξειδωτικά: Η προστασία της επιδερμίδας μας από τις ελεύθερες ρίζες δεν εξαρτάται τόσο από την υψηλή συγκέντρωση όσο από την ποικιλία των αντιοξειδωτικών που περιέχει μια κρέμα, πολλά από τα οποία είναι αποτελεσματικά σε πολύ χαμηλές δόσεις. Για παράδειγμα, η αντιοξειδωτική προστασία που προσφέρει η ασταξανθίνη- ένα καροτενοειδές που προέρχεται από μικροφύκη- είναι πολλαπλάσια της βιταμίνης Ε ακόμα και όταν η συγκέντρωσή της είναι πολύ κάτω από 1%.\n3. Πεπτίδια: Οι «έξυπνοι αγγελιαφόροι» μηνυμάτων επανόρθωσης της επιδερμίδας, που δεν λείπουν, τα τελευταία χρόνια, από τις αντιγηραντικές συνθέσεις, μπορούν να εμφανιστούν σε οποιαδήποτε θέση της λίστας. Οι μελέτες δείχνουν ότι ο τύπος τους- όπως γνωρίζουμε, διαφορετικοί τύποι πεπτιδίων προσφέρουν διαφορετική δράση- είναι αυτός που καθορίζει τα επίπεδα χρήσης τους, με αποτέλεσμα άλλα πεπτίδια να λειτουργούν καλύτερα σε ποσοστό 0,5% άλλα σε 3% και άλλα σε 10%!\n4. Βιταμίνη C: Τα τελευταία χρόνια τη βλέπουμε να φιγουράρει, σε καθαρή μορφή, ολοένα και πιο συχνά στο top 5 της λίστας και μάλιστα σε συγκεντρώσεις που μπορεί να φτάσουν και το 30%. Όμως η βιταμίνη της λάμψης κυκλοφορεί με πολλά πρόσωπα . Εκτός από το L-ασκορβικό οξύ-η καθαρή μορφή της C- υπάρχουν και τα αμέτρητα παράγωγά της, το καθένα από τα οποία είναι αποτελεσματικό, σε διαφορετικές συγκεντρώσεις, ακόμα και πολύ χαμηλές. Επομένως, αν δείτε κάποιο από αυτά στην ουρά της λίστας των συστατικών μην ανησυχήσετε. Θα κάνει και από εκεί τη δουλειά του...\n5. Νιασιναμίδη: Η βιοενεργή μορφή της βιταμίνης Β3, έχει μια άλλη ιδιαιτερότητα. Το πολύτιμο αυτό συστατικό, ανάλογα με τη συγκέντρωση με την οποία βρίσκεται σε μια σύνθεση, προσφέρει και διαφορετικά οφέλη στην επιδερμίδα: με μόλις 0,5% χαρίζει ενέργεια στα κύτταρά της, με 2% ενισχύει τον προστατευτικό φραγμό της, ενισχύει την παραγωγή κολλαγόνου και ρυθμίζει τη λιπαρότητα, ενώ με 4% καταπολεμά τις δυσχρωμίες και τη βοηθά να ανακτήσει τη λάμψη της!\nΣυνθετικά αρώματα: Θα τα εντοπίσουμε στο τέλος της λίστας των συστατικών που σημαίνει ότι δεν ξεπερνούν το 1%. Κι όμως, παρά την τόσο χαμηλή τους συγκέντρωση, είναι οι ουσίες που ευθύνονται κατά κύριο λόγο για την ευαισθητοποίηση ή και τις αλλεργικές αντιδράσεις της επιδερμίδας.\nΣυντηρητικά: Αν και βρίσκονται πολύ χαμηλά στη λίστα, κάτω από το όριο του 1%-γι αυτό και τα περί επικινδυνότητας που συχνά τους καταλογίζουμε είναι μάλλον αβάσιμα- είναι αυτά που αναλαμβάνουν τη θωράκιση μιας καλλυντικής σύνθεσης απέναντι σε εισβολές ανεπιθύμητων μικροοργανισμών και εγγυώνται ότι η επιδερμίδα μας θα είναι ασφαλής για όσο καιρό χρησιμοποιούμε την αγαπημένη μας κρέμα.\nClean beauty: πιο «καθαρή» ναι, πιο ασφαλής;\nΕίναι το trend που έφερε την επανάσταση στα καλλυντικά. Σήμερα, νέα και παλιότερα beauty brands μας...


Jenny's world: ΜΜΕ και χειραγώγηση\n«Ο σκλάβος που δεν συνειδητοποιεί τη σκλαβιά του, είναι απλούστατα σκλάβος. Ο σκλάβος που συνειδητοποιεί τη σκλαβιά του και αγωνίζεται ενάντια της είναι επαναστάτης.\nΟ σκλάβος που καμαρώνει τις ομορφιές της ζωής στη σκλαβιά είναι τσιράκι και\nκάθαρμα, άξιος περιφρόνησης».\nΗ κυρίαρχη ιδεολογία παράγεται από την κυριαρχία στα μέσα παραγωγής. Στα 1840 στη «Γερμανική Ιδεολογία» οι Μαρξ και Ένγκελς έγραφαν: «Οι ιδέες της κυρίαρχης τάξης είναι σε κάθε εποχή οι κυρίαρχες ιδέες. Με άλλα λόγια η τάξη που είναι κυρίαρχη υλική δύναμη της κοινωνίας είναι ταυτόχρονα η κυρίαρχη πνευματική δύναμη. Η τάξη που έχει στη διάθεση της τα μέσα της υλικής παραγωγής, διαθέτει, συνακόλουθα, τα μέσα της πνευματικής παραγωγής, έτσι ώστε, σε γενικές γραμμές, οι ιδέες αυτών που στερούνται των μέσων της πνευματικής παραγωγής υποτάσσονται σε αυτά. Οι κυρίαρχες ιδέες δεν είναι τίποτα άλλο από την ιδεατή έκφραση των κυρίαρχων υλικών σχέσεων, είναι οι κυρίαρχες υλικές σχέσεις που συλλαμβάνονται ως ιδέες, άρα είναι η έκφραση των σχέσεων που κάνουν μια τάξη κυρίαρχη, επομένως οι ιδέες της κυριαρχίας της. Τα άτομα που αποτελούν την κυρίαρχη τάξη … καθορίζουν ως κυρίαρχη τάξη όλη την έκταση και τα όρια μιας ιστορικής εποχής… επομένως, μεταξύ άλλων, κυριαρχούν επίσης ως στοχαστές, ως παραγωγοί ιδεών και ρυθμίζουν την παραγωγή και διανομή των ιδεών της εποχής τους ».\nΈθεταν έτσι το ιδεολογικό πλαίσιο που προσδιορίζει το ρόλο των ΜΜΕ, σαν ρόλο ενός κεντρικού ιδεολογικού μηχανισμού στήριξης της κυριαρχίας της αστικής τάξης.\nΑυτά που συμβαίνουν το τελευταίο χρονικό διάστημα, με αφορμή τις τηλεοπτικές άδειες, επιβεβαιώνουν, ότι τα ΜΜΕ τα κατέχουν αυτοί που κατέχουν το μεγάλο κεφάλαιο. Αξίζει να τονίσουμε, πως τόσο η παραοικονομία όσο και η διαπλοκή, είναι καταστάσεις σύμφυτες με τον καπιταλισμό. Γίνεται αντιληπτό, ότι τα ΜΜΕ δεν παράγουν, αλλά αναπαράγουν την κυρίαρχη ιδεολογία και από αυτή την άποψη βοηθάνε στην εδραίωση της. Συνεπώς, η διευθέτηση του τρόπου κατοχής των τηλεοπτικών αδειών και η φιλολογία γύρω από αυτήν, όχι μόνο δεν αλλάζουν την πραγματικότητα, αλλά αντίθετα, επιχειρούν να την νομιμοποιήσουν στη συνείδηση του ελληνικού λαού για «πρώτη φορά… από αριστερά».\nΣτις ταξικές κοινωνίες, η αλήθεια έχει ταξικό πρόσημο. Δεν υπάρχει ούτε αλήθεια, ούτε πληροφόρηση, πάνω από τις τάξεις και τις κοινωνίες. Τα ΜΜΕ, έντυπα ή ηλεκτρονικά θα εκφράσουν την αλήθεια αυτού που τα κατέχει, θα πληροφορούν σύμφωνα με τα συμφέροντα αυτού που τα κατέχει. Και αυτό θα γίνει, είτε αφορά στην κρατική, είτε στην ατομική ιδιοκτησία των μέσων, με τον ένα ή με τον άλλον τρόπο.\nΟι εργαζόμενοι στα ΜΜΕ θα υπηρετούν κατά κανόνα (εκτός από τις εξαιρέσεις του) την παραπάνω συνθήκη. Και αυτό θα γίνεται με όλους τους τρόπους, συνειδητά ή ασυνείδητα. Σε διαφορετική περίπτωση, απλά δε θα έχουν δουλειά. Όσοι ισχυρίζονται το αντίθετο ή δεν αντιλαμβάνονται την πραγματικότητα ή λένε συνειδητά (με το αζημίωτο, πολλές φορές, ιδίως όταν πρόκειται για μεγαλοδημοσιογράφους που χαίρονται τις χαρές τις σκλαβιάς) ψέματα.\nΕπειδή το κόστος του περιεχομένου των όσων εκπορεύονται από τα ΜΜΕ, το πληρώνει ο Ελληνικός λαός και τα παιδιά του, θα πρέπει να μάθουμε να αποκωδικοποιούμε τόσο τα μηνύματα όσο και τις τεχνικές χειραγώγησης των μέσων. Ο Μ. Μπρεχτ στο «Εγκώμιο στη μάθηση» επιμένει :\n«…Μην ντρέπεσαι να ρωτήσεις, Σύντροφε !\nΜάθε να βλέπεις συ ο ίδιος !\nΕσύ θα τον πληρώσεις…»\nΗ δύναμη του μηνύματος δεν εξαρτάται απλά από τη δύναμη του μέσου αλλά καθορίζεται από πολλούς παράγοντες και ιδιαίτερα τους κοινωνικούς- οικονομικούς συσχετισμούς δύναμης.\nΑυτή η πραγματικότητα δημιουργεί προϋποθέσεις αντίστασης και ανατροπής της οποιασδήποτε προσπάθειας χειραγώγησης.\nΑν και στο παρόν άρθρο δεν θα εστιάσουμε στα μηνύματα αλλά στις τεχνικές χειραγώγησης, εν συντομία αναφέρουμε, ότι τρείς ιδεολογικοί άξονες συνθέτουν το πλαίσιο παραγωγής μηνυμάτων των Μ.Μ.Ε :\n* Αταξική αντιμετώπιση του κοινωνικού γίγνεσθαι\n* Μεταφυσική αντίληψη για την κρίση και δημιουργία ψυχολογίας της κρίσης\n* Άρνηση της αντικειμενικής πραγματικότητας\nΕίναι μηνύματα, που επιχειρούν να αποκρύψουν την ταξική διάρθρωση της κοινωνίας, προβάλλουν την μεταφυσική, τον ανορθολογισμό, το περιθωριακό ως πρότυπο, οδηγούν στην βία, στο πορνό, στην εμπορευματοποίηση των ανθρωπίνων σχέσεων, ευνοούν την επιστροφή στα ένστικτα και γεννούν το φασισμό, τον ρατσισμό, τον εθνικισμό, την εξοικείωση με τον πόλεμο. Αποκόπτουν τον άνθρωπο από το κοινωνικό, φυσικό, πολιτιστικό περιβάλλον. Πριμοδοτούν τον απομονωτισμό, την ηττοπάθεια, την μοναξιά σαν στάση ζωής, την παραίτηση, την απαισιοδοξία, κ.λ.π.\nΔιάφορες τεχνικές χειραγώγησης χρησιμοποιούνται, ώστε όλα αυτά τα μηνύματα να επηρεάζουν τον μέσο άνθρωπο. Η τεράστια ανάπτυξη της επιστήμης της ψυχολογίας, των νευροεπιστημών, της ψυχοβιολογίας, χρησιμοποιούνται για αυτόν τον σκοπό.\nΠροσανατολίζεται ο μέσος άνθρωπος, μέσω ενός καταιγισμού ασήμαντων πληροφοριών, στην σκανδαλοθηρία, στο κουτσομπολιό, στην φτηνή διασκέδαση. Μαθαίνει να ασχολείται με τους άλλους, με γεγονότα, αλλά όχι με ιδέες. Δημιουργούνται τεχνητά προβλήματα και στη συνέχεια στρέφεται η προσοχή του κόσμου σε αυτά, ώστε να αποδεχτεί μέτρα περιορισμού της ελευθερίας του. Κλασσικό παράδειγμα τα επεισόδια των "γνωστών αγνώστων" και η ψήφιση τρομονόμων που περιορίζουν κοινωνικά και ατομικά δικαιώματα. Τέτοια μέτρα δεν παίρνονται άμεσα και ξαφνικά. Πρώτα προετοιμάζεται η κοινή γνώμη και στη συνέχεια αυτά τα μέτρα εφαρμόζονται σταδιακά και σε μεγάλο βάθος χρόνου. Αρκετές φορές, αυτά τα μέτρα προβάλλονται ως αναγκαίο κακό για το μέλλον και όχι για το παρόν. Ένα τέτοιο παράδειγμα είναι το ασφαλιστικό.\nΓίνεται έτσι μια πλύση εγκεφάλου σε ένα θέμα με σκοπό τον εθισμό των πολιτών. Απευθύνονται για αυτό το λόγο στο συναίσθημα και όχι στη λογική, δημιουργώντας φόβους, ανασφάλεια, αβεβαιότητα για μεγαλύτερη χειραγώγηση. Εύκολα χειραγωγήσιμος δεν είναι μόνο ο φοβισμένος πολίτης, αλλά και ο πολίτης που δεν έχει επαρκή μόρφωση και παιδεία. Ενισχύονται λοιπόν στρατηγικά οι ταξικές ανισότητες στην παιδεία και στον πολιτισμό και παράλληλα ενισχύεται ο εθισμός στην υποκουλτούρα, στην κουλτούρα της σήψης και της παρακμής. Όλη αυτή η προσπάθεια έχει σαν υπόβαθρο, τον εθισμό στην ιδέα ότι όλοι είμαστε το ίδιο, όλοι φταίμε, αφού όπως έλεγε ο Πάγκαλος «μαζί τα φάγαμε».\nΠροσπαθούν να μας πείσουν, ότι αυτό που λένε, αφορά τους πολλούς. Κατά συνέπεια, αυτοί που διαφωνούν είναι μειοψηφία. Η μειοψηφία έχει την τάση να προσαρμόζεται στην πλειοψηφία για ασφάλεια και βεβαιότητα. Έτσι, δημιουργούνται οι προϋποθέσεις για κοινωνική συμμόρφωση και ομαλοποίηση κοινωνικών συμπεριφορών.\nΟι μέθοδοι κοινωνικής επιρροής στοχεύουν στο να αναγάγουν τις μεταδιδόμενες στο κοινό γνώσεις, ιδέες και αξίες σε προσωπικές πεποιθήσεις που θα χαρακτηρίζουν τις δραστηριότητες του ατόμου και των ομάδων. Η μίμηση, η κοινωνική μάθηση παίζουν σημαντικό ρόλο σε αυτή την κατεύθυνση. Μεταστρέφοντας την πραγματικότητα εμφανίζουν την κυρίαρχη άποψη σαν ριζοσπαστική και ανατρεπτική.\nΈνα φάσμα αλληλοδιαπλεκόμενων τεχνικών, υποστηρίζουν αυτή την υπόθεση. Αναφέρουμε ορισμένες από αυτές.\nΑπουσία κοινωνικής, πολιτικής και ιστορικής αλληλουχίας\nΠαραχάραξη της ιστορίας\nΕπεξεργασία των πληροφοριών\nΑποσπασματική πληροφορία και όχι ενιαία και ολόπλευρη\nΚατασκευή του πλαισίου μέσα στο οποίο τοποθετούνται τα γεγονότα\nΑπουσία πλαισίου. Αναφορά σε ιστορικά γεγονότα χωρίς να αναφέρεται το πλαίσιο π.χ.Μάης του ΄36, πόλεμος στη Γιουγκοσλαβία\nΚινητοποίηση του μέσου πολίτη και ευαισθητοποίηση του γενικά. Για παράδειγμα, ενάντια στη αδικία και τον πόλεμο, χωρίς συγκεκριμένες κοινωνικές, πολιτικές, ιστορικές αναφορές.\nΕυαισθητοποίηση και όχι ενημέρωση\nΣυναισθηματικές αντιδράσεις και όχι κριτική σκέψη και λογικοί προβληματισμοί\nΔημιουργία κοινών συναισθημάτων που θύτες και θύματα μπορούν να νοιώσουν, αλλά απόκρυψη των νόμων που τα διέπουν. Όπως έλεγε χαρακτηριστικά ο Μ.Μπρεχτ «αποδίδουν το φλογάτο κόκκινο του ουρανού. Όχι το σπίτι που φλέγεται».\nΗ ιστορία εμφανίζεται σαν μια διαδοχή απομονωμένων γεγονότων. Έτσι το χτένισμα της τηλεπερσόνας ή η ιστορία μιας σαπουνόπερας έχει μεγαλύτερη σημασία από το έπος του 1940 ή τους αγώνες των εργαζομένων.\nΠροσωποποίηση της πληροφορίας. Δεν θα μιλήσουμε για τα συμφέροντα των αστικών τάξεων της Ελλάδας ή της Τουρκίας στην ευρύτερη περιοχή, αλλά θα δούμε τον Έλληνα πρωθυπουργό να σφίγγει το χέρι του Τούρκου ομολόγου του.\nΑφηγηματικό σύστημα: Ένας παρουσιαστής που μιλάει, εικόνες που δεν συνδέονται πάντα με το σχόλιο, ένα γεγονός του οποίου δε γνωρίζουμε ούτε τις αιτίες, ούτε το αποτέλεσμά του.\nΔραματοποίηση της πραγματικότητας\nΤο μήνυμα που εισπράττει ο τηλεθεατής, είναι ότι η πραγματικότητα είναι πολύ σύνθετη για να την καταλάβει. Επιστρατεύονται λοιπόν οι ειδικοί και τα τηλεοπτικά παράθυρα\nΓια κάθε ιδέα έχουμε να κάνουμε με μια αντιπροσωπευτική τηλεοπτική προσωπικότητα που γίνεταιβεντέτα\nΣτα τηλεοπτικά παράθυρα, με κέρδος τις μεγάλες αμοιβές αρκετοί δημοσιογράφοι αποδέχονται να υποδυθούν ρόλους και να υπηρετήσουν χαρακτήρες του καλού, του κακού, του άσχημου, ώστε να παγιδεύσουν συναισθήματα του τηλεθεατή. Έτσι ο τηλεθεατής είναι ευαίσθητος στην προσωπικότητα του παρουσιαστή ή της τηλεοπτικής βεντέτας παρά στην αξία των συλλογισμών του\nΨυχολογικοποίηση του αντιπάλου. Εστιάζουν σε ψυχολογικά χαρακτηριστικά της προσωπικότητας, που τις περισσότερες φορές είναι κατασκευασμένα, παρά σε αυτά που υποστηρίζει ο αντίπαλος.\nΕθισμός του τηλεθεατή στην αντιπαλότητα, ώστε να εκτιμάει τις κονταρομαχίες.\nΟ πραγματικός αγώνας για ένα άλλο χαρακτήρα των ΜΜΕ είναι μέρος του γενικότερου λαϊκού αγώνα ενάντια στα μονοπώλια και τον ιμπεριαλισμό.\nΣτο πλαίσιο αυτής της πάλης, θα έρθουμε πολλές φορές αντιμέτωποι με τη «δημοκρατία» των βολεμένων, που θα υπερασπίζεται τη «δημοκρατία» των πολυεθνικών. Κάθε φορά που θα συμβαίνει αυτό, εμείς θα τους υπενθυμίζουμε τα λόγια του Λένιν: «ο σκλάβος που καμαρώνει τις ομορφιές της ζωής στη σκλαβιά είναι τσιράκι και κάθαρμα, άξιος περιφρόνησης».\nΗλίας Μιχαλαρέας. Δρ. Ψυχολογίας- Δρ. Γεωγραφίας. Επιστημονικά Υπεύθυνος Μονάδας Απεξάρτησης «Διάπλους» της Ψυχιατρικής Κλινικής του Γενικού Νοσοκομείου Κέρκυρας.\nΑναρτήθηκε από Jenny's World στις Παρασκευή, Σεπτεμβρίου 30, 2016


Ψηφιακή Πλατφόρμα Κινηματογραφικών Ταινιών για τα σχολεία όλης της χώρας από το ΕΚΚ | Anatropi News\nΨηφιακή Πλατφόρμα Κινηματογραφικών Ταινιών για τα σχολεία όλης της χώρας από…\n«Το ΕΚΚ θα προσφέρει για πρώτη φορά ένα ολοκληρωμένο εκπαιδευτικό πρόγραμμα ικανοποιώντας έναν από τους βασικούς σκοπούς του, αυτόν της προβολής και διάδοσης της κινηματογραφικής τέχνης στην Ελλάδα» επισημαίνει η ανακοίνωση προσθέτοντας ότι «η επιλέξιμη δημόσια δαπάνη ύψους 1.418.964 ευρώ αποτελεί επί της ουσίας ακόμη ένα κονδύλι που θα απορροφηθεί, κυρίως από την κινηματογραφική κοινότητα» και πως η πρόταση για την ένταξη του έργου στο ΕΣΠΑ 2014-2020 υποβλήθηκε εκ νέου από την παρούσα διοίκηση του ΕΚΚ τον Ιανουάριο του 2021, καθώς «η πρώτη υποβολή της πρότασης του ΕΚΚ είχε απορριφθεί και τα χρήματα παραλίγο να χαθούν».\n· Είναι εθνικής εμβέλειας εξασφαλίζοντας την ισότιμη πρόσβαση σε μαθητές και εκπαιδευτικούς ακόμη και των πιο απομακρυσμένων περιοχών της επικράτειας. Ο σχεδιασμός της θα διευκολύνει στον μέγιστο βαθμό την πρόσβαση ατόμων με αναπηρία.\n· Είναι έργο πληροφορικής και νέων τεχνολογιών ισότιμα προσβάσιμο και από τα δύο φύλα, τόσο σε επίπεδο σχεδιασμού όσο και υλοποίησης.\n· Θα περιέχει τουλάχιστον 92 διεθνείς και ελληνικές ταινίες, μεγάλου και μικρού μήκους και των τριών βασικών ειδών: μυθοπλασία, ντοκιμαντέρ, animation. Οι περισσότερες από τις ταινίες αυτές θα είναι πρόσφατες παραγωγές. Η καθεμία θα συνοδεύεται από σχετικό εκπαιδευτικό υλικό (κείμενα, βίντεο κ.λπ.).\n· Η επιλογή των ταινιών θα γίνει με την εποπτεία του ΕΚΚ· το έργο θα έχει την έγκριση του Ινστιτούτου Εκπαιδευτικής Πολιτικής.\n· Σημαντικό είναι ότι θα παραχθούν και 10 εκπαιδευτικές ταινίες (διάρκειας 7-10 λεπτών) που θα εισάγουν τους μαθητές στην κινηματογραφική τέχνη.\n· Οι ταινίες και το συνοδευτικό υλικό τους θα είναι ελεύθερα στη διάθεση των εγγεγραμμένων και πιστοποιημένων χρηστών, εκπαιδευτικών και μαθητών, σε προγραμματισμένους, από κοινού συμφωνημένους χρόνους.\n· Οι εκπαιδευτικοί θα έχουν τη δυνατότητα να παρακολουθήσουν διαδικτυακά σεμινάρια σχετικά με τη χρήση της Πλατφόρμας.\n· Η εύρυθμη λειτουργία της Πλατφόρμας θα εξασφαλίζεται από helpdesk, για το οποίο το ΕΚΚ θα προσλάβει προσωπικό, αλλά και από την αδιάλειπτη τεχνική υποστήριξη του κατασκευαστή της.\n· Η Πλατφόρμα προβλέπεται να λειτουργήσει για τα σχολικά έτη 2021-22 και 2022-23. Για να εξασφαλιστεί η λειτουργία της και μετά την ολοκλήρωση της συγχρηματοδοτούμενης αυτής δράσης θα καταβληθεί κάθε προσπάθεια, ώστε τα δικαιώματα θέασης των ταινιών να διαρκέσουν 5 χρόνια.


ΓΙΑ ΝΑ ΜΗΝ «ΚΟΥΡΑΣΤΕΙ» Η ΥΠΟΜΟΝΗ!\n«Μια φορά είπα πως τελείωνα. Τέτοια φλόγα, τέτοιο πόνο είχα (σημ.: ο όσιος Γέρων έπασχε από βαριά αλλεργία). Ήταν κατοχή, είχαν φύγει οι Γερμανοί, δεν θυμάμαι. Έτρεξα στο νοσοκομείο, στο φαρμακείο μας, στο εκκλησάκι μας, πήρα θέση στο στασίδι απέναντι από το εικόνισμα της Παναγίας μας. Άρχισα να κλαψουρίζω, να παραπονιέμαι, σαν το παιδάκι που έπεσε, χτύπησε και έτρεξε στη μάνα του. “Παναγία μου! Στο περιβόλι σου είμαστε. Παιδάκια σου είμαστε. Εσύ μάς υποσχέθηκες πως και τροφός και ιατρός θα είσαι”. Έ, τι να σας πω. Μια ειρήνη ήρθε στην καρδιά. Μια αίσθηση. Μια πληροφορία. Η ψυχή ησύχασε. Μέχρι να κάνω μερικά βήματα και το σώμα ηρέμησε και σε τέτοια κατάσταση δεν έφτασε ποτέ ξανά. Η ταχύτητα της αγάπης της. Δεν πρόλαβα να τη ζητήσω και ήρθε. Δεν πρόλαβα την προσευχή να τελειώσω και με παρηγόρησε. Να σας πω, όταν ο γέροντάς μου, ο γερο-Ιωσήφ ο Ησυχαστής είχε μεγάλο πόνο, είδε την Παναγία που κρατούσε τον Χριστό μικρούλι στην αγκαλιά Της. Του λέει του γέροντα: “Μην απελπίζεσαι. Γιατί απελπίζεσαι; Σε μένα έχε την ελπίδα σου”. Τότε ο Χριστός άπλωσε το χεράκι Του και χάιδεψε τον γέροντα. Έτσι είναι. Στον πόνο παρακάλα την Παναγία. Ξέρει από πόνο. Ζήτα από τον Κύριο όχι απαλλαγή, αλλά υπομονή. Και η Χάρη θα σε αγγίζει. Εάν δεν σε αγγίξει η Χάρη, η υπομονή σου θα “κουραστεί”».\n(Από το βιβλίο του π. Σπυρίδωνα Βασιλάκου, «Έλα φως», Συνάντηση με τον όσιο Εφραίμ τον Κατουνακιώτη, εκδ. Θεσβίτης, 2021, σελ. 124-126).\nΟ μέγας Γέρων, ο νεώτερος όσιος Εφραίμ ο κατουνακιώτης, ήταν αλλεργικός από παιδί. «Από παιδί, δεκατεσσάρων-δεκαπέντε ετών η αλλεργία εμφανίστηκε στα μάτια μου. Σαν άγριος τοίχος ήταν το δέρμα και η φαγούρα δεν με άφηνε να κοιμηθώ… Οι πόνοι, οι εξάρσεις της ασθένειάς μου είναι η προίκα μου. Τα έφερα μαζί μου στο Όρος και με συντροφεύουν». Ποια ήταν η αντίδρασή του; Η καταφυγή του στους ιατρούς ήταν πολύ δύσκολη την εποχή εκείνη – δεν αρνιόταν την ιατρική βοήθεια ο όσιος, όπως το απέδειξε κι αργότερα πολλές φορές. Κατέφευγε λοιπόν και λόγω των συνθηκών της ερημικής ζωής του στην κατεξοχήν και πρώτη βοήθεια, στο «νοσοκομείο και το φαρμακείο» του κελιού του, το στασίδι του στον ναό μπροστά στο εικόνισμα της Παναγίας. Η Παναγία μάνα ήταν η καταφυγή και η διέξοδός του. Με έμπονη προσευχή άφηνε το κλάμα της ψυχής του να «υγράνει» τα πανάχραντα χέρια Της. Γιατί ένιωθε «σαν το παιδάκι που έπεσε, χτύπησε και έτρεξε στη μάνα του». Και από την εμπειρία του πια, λόγω της ανταπόκρισης της Μάνας, μπορούσε και έλεγε: «Η ταχύτητα της αγάπης της»!\nΣτον πόνο μας λοιπόν, κατεξοχήν τότε, να καταφεύγουμε στην Παναγία – αυτή είναι η προτροπή του οσίου Γέροντα. Γιατί καταφεύγοντας σ’ Αυτήν στον Υιό και Θεό της καταφεύγουμε, τον Κύριο Ιησού Χριστό που είναι ο παντοδύναμος Θεός και Πατέρας όλων. Πόση τρυφερότητα κρύβει μάλιστα το περιστατικό με τον όσιο γέροντά του Ιωσήφ τον Ησυχαστή! Στην Παναγία Μάνα καταφεύγει κι αυτός, σε μεγάλο πόνο του, και δέχεται το χάδι από το απλωμένο χέρι του Δημιουργού του. Μα, η παρατήρηση του οσίου αυτού είναι εξόχως αξιοσημείωτη: «Ζήτα από τον Κύριο όχι απαλλαγή, αλλά υπομονή». Ο πόνος, για την πίστη μας, είναι το φάρμακο για τη θεραπεία των παθών μας και το σκαλοπάτι για πνευματικά ανεβάσματα. Συνεπώς αυτό που χρειαζόμαστε είναι η υπομονή. Κι αυτήν την δίνει ο Κύριος όταν πράγματι Τον εμπιστευόμαστε. Κι εδώ είναι το κρίσιμο σημείο: αν η προσευχή μας και τα «παρακάλια» μας δεν αποτελούν έκφραση της εμπιστοσύνης και της πίστης μας στην αγάπη Του, τότε δύσκολα η Χάρη Του θα μας αγγίξει. Τότε η υπομονή μας «κουράζεται». Γιατί; Διότι και η προσευχή και η υπομονή αυτή φανερώνουν την αλαζονεία και την υπερηφάνεια της ψυχής μας – τον Θεό Τον θέλουμε απλώς για να μας κάνει το θέλημα και να μας έχει καλά. Τις περισσότερες φορές βεβαίως, για να μπορούμε να συνεχίζουμε την εγωιστική ζωή μας!\nΑναρτήθηκε από παπα Γιώργης Δορμπαράκης στις 12:12 μ.μ.


Μπουτάρης: «Χέστηκα εάν ο Κεμάλ σκότωσε Έλληνες ή όχι»!!! – βίντεο | ONLINE-PRESS\nΑρχική Πολιτική Μπουτάρης: «Χέστηκα εάν ο Κεμάλ σκότωσε Έλληνες ή όχι»!!! - βίντεο\nΜπουτάρης: «Χέστηκα εάν ο Κεμάλ σκότωσε Έλληνες ή όχι»!!! – βίντεο\nΣε αποκλειστική συνέντευξή του στον «Greek Reporter» ο… δήμαρχος Θεσσαλονικέων, Γιάννης Μπουτάρης, λέει: «Χέστηκα εάν σκότωσε ο Κεμάλ Έλληνες ή όχι»…\nΗ συνέντευξη είναι από την Concordia Summit, που έγινε στην Αθήνα. Ο εν ενεργεία δήμαρχος της Θεσσαλονίκης, μιλά για την ελληνική πολιτική, το σχέδιό του για την προώθηση της Θεσσαλονίκης και τα ταμπού της ελληνικής κοινωνίας!\nΗ συνέντευξη είναι στα αγγλικά!\nΈτσι για το αρχείο σας… Ακούστε τον στο 0:27-0:42… «I don’t give a shit if he killed many Greeks or whatever»…\nΠΗΓΗ: Greek Reporter, 15.6.2017.\nΠροηγούμενο άρθροΚατάργηση μετρητών: Η νέα θανατηφόρος ασθένεια που προωθεί ο κρατισμός.\nΕπόμενο άρθροΑθήνα-Σκόπια: Αγοράζοντας πάλι ελπίδα;